Rikkaruohoelämää: Taimiterapiaa kellarissa\nSari S/Nainen ja Harley-Davidson 14. huhtikuuta 2019 klo 8.27\nKuulostaa tutulta tuo kuvauksesi, miten aikaa saa kulumaan yllättävän paljon taimien kanssa. Itsekin hoitotoimien lisäksi vaan tuijotan taimia ja ihmettelen niiden kasvua. Tänään olisi taas tyhjentynyt pari maitopurkkia eli istutushommiakin olisi ainakin parin purkillisen verran.\nAivan mahtavaa, että olet saanut kellarista lisätilaa kasvatushommille. Pitäisiköhän minunkin ensi vuonna valjastaa sauna istutushommille? Siinä olisi naapureilla ihmettelimistä, kun saunan ikkunasta jatkuvasti kajastaisi kasvivalo.=D\nBetween 14. huhtikuuta 2019 klo 11.21\nHauska kuulla, että muitakin taimien toljottajia maailmasta löytyy. VArsinkin iltaisin mennessäni valoa sammuttamaan, huomaan käyttäväni paljon aikaa pelkästään taimien katselemiseen. Ehkä minun pitää kohta muuttaa niiden ääreen nukkumaan, että jokainen saisi ansaitsemansa sekunnit huomiotani.\nOlen todella iloinen kellarissa olevasta kasvatustilasta. Asuintiloissa kaikkien ikkunoiden alla on sähköpatterit, jotka hohkasivat taimien mullan aina ihan koppuraiseksi. Lisäksit tila loppui alta aikayksikön. Meillä ei onneksi ole kellarissa ikkunoita, joten ei tarvitse pelätä naapurien kuvittelevan meillä olevan hamppuviljelmä kellarissa.\nPäivi - Kottikärryn kääntöpiiri 14. huhtikuuta 2019 klo 8.44\nHyvin tutulta kuulostaa minunkin mielestä! Eilen pääsin vähän haravalla rapsuttamaan kuivaa kohtaa pihassa, mutta ulkotyöt odotuttavat vielä - sitten kaikki tekemistä odottava ryöpsähtää eteen kerralla ;). Hyvää sunnuntaita!\nBetween 14. huhtikuuta 2019 klo 11.23\nNimenomaan työn ryöpsähtävät kerralla tehtäviksi ja sitten sitä vielä käyttää aikaa sen suremiseen, ettei muka ehdi joka paikkaan. Aina on kaikki tarpeellinen tullut tehtyä ja mikä jää, sillä ei suurta merkitystä yleensä ole.\nMiten voikaan haravan varteen tarttuminen keväällä tuntua niin mukavalta. Mukavaa sunnuntaita sinulle!\nSirkku 14. huhtikuuta 2019 klo 9.59\nTaimielämä alkaa sekoittaa päätä, niin paljon tulee niiden ympärillä pyörittyä, että alkaa jutella ja tervehtiä niitä kuin oikeita ystäviä:) Hiukan ripeämpää kasvupyrähdystä niiltä nyt jo kyllä toivoisin.\nBetween 14. huhtikuuta 2019 klo 11.25\nTotta, taimille tulee höpötettyä kohta enemmän, kuin Ukkokullalle. Joillekin taimille pitää varmaan puhua enemmän, jotta kasvaisivat. Minullakin osa on kumman hidaskasvuisia. Onneksi niillä on vielä tovi aikaa kasvaa.\nNavettapiika 14. huhtikuuta 2019 klo 10.10\nSun lampuus onki valovoimmaa ihan kunnolla. Mun lukulamppuuhi vaihtamat kasvilamput pitäävät taimet kyllä hengis ja vihereenä, muttei kasvu kyllä päätä huimaa. Ei auta vaikka käyn juttelemas niille monta kertaa päiväs :D Tarttis kans laittaa viälä multihi erinääne määrä siämeniä, juurakoota ja sipulia. Kellaristaki vois jo nostaa talavetettuja purkkia.\nBetween 14. huhtikuuta 2019 klo 11.28\nLamppuni ovat tosiaan ihan ammattilaistason kasvivaloja. Kasvihuoneelta poistettuja ja kunnostettuja. Yhtään en kadu niiden hankkimista ja iloitsen siitä, että tajusin hyödyntää kellarin taimikasvatuksessa. Ajattelin, että ikkunattomuus olisi este, mutta Kukkia ja koukeroita -blogin Tuulikin rohkaisi kokeilemaan. Sisällä minulla on lukulamppuun laittamani Airamin kasvivalo. Tuskin siitäkään haittaa on, mutta sen teho ei riitä alkuunkaan.\nNiissä talvetetuissa purkeissa alkaa jo olla eloa. Käypä kurkkaamassa omiasi.\nGitta 14. huhtikuuta 2019 klo 10.58\nIhania kukkapussukoita olet hankkinut! Pitäisikin alkaa kaivella talvetettujen daalioiden juurakoita esiin, että onko niistä istutettaviksi...\nBetween 14. huhtikuuta 2019 klo 11.30\nTaitaa tosiaan olla jo aika tutkia talvetettujen daalioiden juurakot. Kävin omani viikko sitten läpi ja aikamoista katoa oli niissä daalioissa, jotka olivat viettäneet kesän ruukuissa. Yksi ainut maassa kesänsä viettänyt porskuttaa hyväkuntoisena juurakkona.\nMinna / Hiidenkiven puutarhassa 14. huhtikuuta 2019 klo 12.51\nKummasti niitä juurakko-, mukula- ja sipulipusseja aina tarttuu mukaan. Minä olen tarkoituksella vältellyt itsekseni sellaisissa kaupoissa kiertelyä, mistä niitä voisi yllättäen hypätä ostoskoriin. Taimien kanssa puuhastelu ja niiden kasvun seuraaminen on ihmeellisen terapeuttista. Niille voisi uhrata enemmänkin tunteja vuorokaudesta, jos ei olisi niin paljon kaikkea muutakin tehtävää. Mukavaa sunnuntaita!\nBetween 14. huhtikuuta 2019 klo 15.34\nVähemmän minäkään olen viime aikoina käynyt kaupoissa, mutta nykyisin juurakoita ja sipuleita alkaa olla lähikaupoissakin. Kasvihyllyillä on jokin magneettimainen ominaisuus ja helposti sieltä jotain lähtee mukaansa, vaikka muuta olisi päättänyt.\nTuota taimien tuijottamista voisi kai jo verrata mietiskelyyn. Koukuttavaa, rauhoittavaa ja ties mitä. Kahden aikuisen taloudessa voi helposti siirtää kotihommia tai jättää jopa tekemättä. Lasten kanssa se ei onnistu, joten ymmärrän hyvin, ettei sinulla ole haluamaasi aikaa käyttää kasvien kanssa touhuamiseen.\nMaatuska 14. huhtikuuta 2019 klo 15.38\nEnsinnäkin mitä ihanuuksia sinulle onkaan tulossa!\nTaimijutuissa ihan samaa, pitäähän niitä käydä päivittäin katsomassa, liikuttelemassa, multa kokeilemassa ym. Siemenillä tuntuu olevan ihan oma sielunmaisemansa, toiset itää nopeasti ja kasvavat hyvin, toiset itää hitaasti ja jämähtävät sitten siihen. Ja samoissa olosuhteissa pitäisi kasvaa. Kummallista!\nTäällä mennään ilman kasvivaloja, olishan se hyvä tuommoset valot olla olemassa.\nBetween 14. huhtikuuta 2019 klo 17.28\nKiitos Maatuska! Taimien kasvun seuraaminen on ihmeellistä terapiaa, vaikka välillä niiden sielunelämään toivoisi pääsevän paremmin sisälle.\nMonta vuotta minäkin kasvatin taimiani ikkunalaudoilla ilman luonnonvalon avulla. Tämä on nyt toinen kevät, jolloin apuna on kasvivalot. Olen kovasti iloinen niistä ja kiitollinen Kukkia ja koukeroita -blogin Tuulikille, joka minulle noista valaisimista vinkkasi. Investointi kannatti, ehdottomasti.\nKristiina / Kauniimpaa kuin koskaan 14. huhtikuuta 2019 klo 18.34\nPaljon ihania juttuja olet hankkinut. Kukkaloistoa tiedossa. Roope on kyllä itse söpöys! Mukavaa huhtikuuta sinulle☀\nBetween 14. huhtikuuta 2019 klo 19.12\nOsa uusista hankinnoista on jo mullassa. Toivottavasti kasvavat ja kukkivat.\nTotta, Roope vetoaa tyttöihin.\nLiisa 14. huhtikuuta 2019 klo 19.54\nPaljon terhakoita taimia.\nMinkä kokosen alueen lämmittää yksi kasvivalo?\nnoita kukkajuurakoita hypistelin minäkin...rohkenisko?:)\nVoi minä kyllä oisin iki onnellinen ;)),jos oisit lähtenyt hakemaan sitä kevättä tänne,Oiskohan sitä tesla-luuta?kesto akuilla,ja ilman muuta Roope mukaan.\nOis mulla sitten pieni pyyntökin,:)kurvaisitkos sen kevät -pussin kanssa ja vapauttaisit vaikka hiukkasen lämpöä meiän korkeuksille(pohjois-pohjanmaa)\nOikein ihanaa alkavaa pääsiäisviikkoa!!\nBetween 14. huhtikuuta 2019 klo 20.15\nEnpä ole huomannut mitata taimialueen kokoa, mutta iso pöytä jatkoineen minulla on kummankin lampun alla. Ja vielä lisää taimia reunustoille asettamieni tasojen päällä. Kierrätän taimia, jotta jokainen pääsee vuorollansa lähemmäksi kasvivaloa. Valaisimet ovat kyllä aika tehokkaita ja kasvien saadessa mittaa nostan valaisimia ylemmäs, koska ne tuottavat myös lämpöä.\nTesla-luuta olisikin hyvä ja ilmastoystävällinen keino liikkumiseen. Sellaisen otan alleni kera Roope-kissan ja tulen ilmojen halki ripottelemaan kevätlämpöä pussistani sinunkin kotiseudullesi.\nSamoin sinulle, lämpöistä ja aurinkoista pääsiäisviikkoa!\nValkoista salviaa / Heidi 14. huhtikuuta 2019 klo 20.08\nTutulta kuulostaa :) Minäkin sain tänään useamman tunnin kulumaan taimien parissa kun koulin ja siirtelin, kastelin ja järjestelin. Aika menee huomaamatta ja mieli lepää, kun taimien kanssa puuhaa. Kauniita hankintoja olet tehnyt. Punahatut ovat vastustamattomia minunkin mielestäni. Mukavaa sunnuntaita ja uutta alkavaa viikkoa!\nBetween 14. huhtikuuta 2019 klo 20.17\nKuten sanoit, taimien kanssa touhuaminen on lepoa mielelle. Kasvit tuottavat tutkitustikin rauhaa. Sen saattaa huomata itsessäänkin.\nPari kesää sitten näin lohjalaisessa Arboretum Magnoliassa aivan valtavan punahattukasvuston, joka oli täynnä perhosia. Se näkymä on syöpynyt aivoihin ja toivon joskus saavani sellaisen omaan pihaan.\nKatja 14. huhtikuuta 2019 klo 20.50\nTaimien kanssa saa hyvin ajan kulumaan. Minulla alkaa tila loppua ja osa kylvöistä on vielä tekemättä, sama hulluus iskee joka kevät :D\nBetween 14. huhtikuuta 2019 klo 22.17\nMinulla olisi vielä pienille taimille tilaa, mutta johonkin pitäisi saada loput juurakot ja mukulat mahtumaan. Jospa sää lämpenisi niin, että voisi kasvarin hyödyntää. Kylvöjäkin on vielä tekemättä. Hulluutta tämä on, mutta ikinä ei kaduta.\nPiparminttu 14. huhtikuuta 2019 klo 22.01\nKellarin taimiterapia kuulostaa oikein hyvältä lumisateen pyryttäessä ulkona. Se on jännä, miten juurakoita ja sipuleita ilmestyy aina vain jostain lisää! Itsekin tilasin tänään muutamat daalian juurakot, vaikka en ole vielä edes ruukuttanut autotallissa talvehtineita mukuloita.\nBetween 14. huhtikuuta 2019 klo 22.18\nSama juttu. Uusia on tullut hankittua ja viime vuotiset on vielä kokonaan purkittamatta. Alkaa olla purkit lopussa.\nPäden paja 14. huhtikuuta 2019 klo 22.43\nVoi mitä kaikkea ihanaa sieltä onkaan tulossa:) Innolla odotetaan kun kevät ja kesä etenee miten kaunista tulee olemaan! Kukkaset on vaan niin ihania♥ Leppoisaa palmusunnuntai-iltaa♥\nBetween 15. huhtikuuta 2019 klo 21.02\nTämä on hienoa aikaa. Yöpakkasista huolimatta meillä eletään jo täyttä kevättä. Tuomessakin on jo hiirenkorvat.\nMaaritKoo 14. huhtikuuta 2019 klo 22.58\nTiiu/Puutarhahetki 15. huhtikuuta 2019 klo 7.23\nTodella kauniita kasveja olet hankkinut! Ei ihme, ettet voinut vastustaa niitä. Minäkin käytin kylmät ja lumiset päivät taimien parissa. Sain vihdoin koulittua loputkin maaliskuun kylvöistäni. Nyt on onneksi luvattu ihanaa kevätsäätä, toivottavasti ennuste pitää paikkansa. Mukavaa pääsiäisviikkoa!\nBetween 15. huhtikuuta 2019 klo 21.04\nEnnuste näyttää toteutuvan keväisen kauniina.\nSaraheinä 15. huhtikuuta 2019 klo 9.00\nKasvun voiman seuraamisesta saa itsekin voimaa ☺ Tuollainen taimien kasvatustila kellarissa on kyllä todella hyvä, Olohuoneessa meillä joka paikka pursuilee purkkia ja ruukkua...\nBetween 15. huhtikuuta 2019 klo 21.06\nKumma, etten aiemmin ole ymmärtänyt kellarin mahdollisuutta. Varmaan juutuin ikkunattomuuteen, joka ei sitten haittaakaan.\nSariHanne 15. huhtikuuta 2019 klo 12.47\nIhania kasvipussukoita! Toivottavasti tämä takatalvi oli viimeinen tältä keväältä ja nyt jatkuisi keväiset säät lumisateiden sijaan! Kyllä niiden taimivauvojen kanssa saa aikaa kulumaan. Niiden kasvua on niin mukava seurata!\nBetween 15. huhtikuuta 2019 klo 21.07\nOlen samaa mieltä, ei enää takatalvea, vaan vauhdilla kohti kevättä ja kesää.\nNila 15. huhtikuuta 2019 klo 21.38\nIhania värejä olet kukkiisi valinnut .Minä olen tehnyt myös samoin istutan kukkia ruukkuun jos en heti keksi niille paikkaa mutta ostaa pitää .Olen myös talvettanutkin ne yhden vuoden kellarissa ja kas kummaa paikka löytyi taas ja ruukuissa on taas uudet kasvit odottamassa paikkaa .\nBetween 18. huhtikuuta 2019 klo 17.45\nPerennoja saa kivoja kesäistutuksia. Varsinkin edullisia kärhöjä olen asuttanut kesän ruukussa ja syksyllä istuttanut maahan. Kasvattavat kesän aikana kunnon juuret. Perennoja en ole montaakaan kellarissa talvehttanut. Sitä voisi kokeilla, koska aina ei heti tahdo hyvää istutuspaikkaa löytyä.\nPihan vuosi 15. huhtikuuta 2019 klo 21.57\nMinäkin olen vähän miettinyt kellaria kasvivaloilla, mutta toistaiseksi taimet valloittavat ison osan keittiöstä ja ikkunapaikoista. Täälläkin oli lyhyt takatalvi, mutta onneksi lämpöiset kelit palailevat jo.\nBetween 18. huhtikuuta 2019 klo 17.48\nKannattaa harkita taimikasvatusta kellarissa, jos vain sieltä tilaa löytyy. Tuskastuin sisätiloissa tilanpuutteeseen ja täysiin ikkunalautoihin, joissa taimet alla olevien patterien vuoksi voi huonosti. Kyllä nuo tehokkaat kasvivalaisimet maksavat itsensä takaisin.\nClematis ' Rouge Cardinal - Loistokärhö Harvoin pionien kukinta viikkotolkulla kestää, nyt hädin tuskin kaksi viikkoa. Pari rankka...\nEsittelin eilen kylässä käyneelle ystävälle liljojani. Tai piti esittelemäni. Vaan niin olivat kadonneet nuput ja osa jo avautuneista k...\npuutarha (709) kevät (245) kissa (221) Juuso (200) kesä (174) syksy (74) Juuso-kissa (69) aurinko (45) sade (43) jouluruusu (23) lemmikki (23) tulppaanit (23) tulppaani (22) haravointi (20) korttiaskartelu (18) unikko (16) ruusu (15) juhannus (14) syyshortensia (14) kasvimaa (13) mustarastas (13) punahattu (13) alppikärhö (12) kriikuna (12) mahonia (12) raparperi (12) sormustinkukka (12) tuomi (12) hyasintti (11) omena (11) puutarhakirja (11) varjolilja (11) esikko (10) puutarhaportti (10) ristipisto (10) krookus (9) kukkapenkki (9) askartelu (8) helmililja (8) kaktus (8) sammal (8) sinivuokko (8) syreeni (8) valkovuokko (8) aronia (7) kielo (7) kotkansiipi (7) kuunlilja (7) pergola (7) ruusupensas (7) vaahtera (7) villiviini (7) humala (6) puutarhatyöt (6) taimi (6) tuija (6) komposti (5) kurpitsa (5) leppäkerttu (5) Suomenlinna (4) hopeatäpläpeippi (4) japanin tatar (4) kissat (4) kivituhka (4) leikkimökki (4) mänty (4) taimipotti (4) viljelylaatikot (4) kukkasipulit (3) puisto (3) puunkaato (3) scilla (3) Huvitus (2) ahomansikka (2) harava (2) kanerva (2) kivi (2) kurjenpolvi (2) lehtokotilo (2) maanpeitekasvit (2) neilikka (2) nuppu (2) omenankukka (2) puupioni (2) särkynyt sydän (2) timanttituija (2) voikukka (2) Peter Pan (1) juuri (1) ketunleipä (1) kissankarvat (1) kiurunkannus (1) kurre (1) köynnös (1) lyhtykoiso (1) maanpeitekasvi (1) metsäkuusi (1) muliinilanka (1) pelargoni (1) persilja (1) puutarhakaira (1) raparperinlehti (1) tuivio (1) turilaan toukka (1)


Q2-tuloskausi on alkanut – joitakin havaintoja suomalaisista small cap yrityksistä:\nSolteq: Yhtiö on tappiollisen viime vuoden jälkeen palannut kannattavaksi. Liikevaihto nousi ensimmäisllä vuosipuoliskolla 11% 14.2 M€. Osakekohtainen tulos näyttää jatkavan melko tasaisena q1/2011 verrattuna ja oli vuosipuolsiksolle 0.04€/osake. ERP-järjestelmien liikevaihto on suurin, 9M€. Tasaisella vauhdilla osakekohtainen tulos on n 0.08€ tälle vuodelle. nykykurssilla 1.18€ tämä tietäisi p/e-suhdella 14.75 mikä on mielstäni melko korkea ottaen huomioon melko vaatimaton tuloshistoria ja melko heikko kasvu. Samaan aikaan kieltämättä eri kokoluokassa painiva SAP hehkuttaa loistavaa suhdannetta. Jos tässä tilanteessa Solteq ei pysty parempaan kasvuun en maksaisi yli 0.8€ osakkeesta.\nAspocomp: Piirilevyvalmistajan liikevaihto nousi ensimmäisellä vuosipuoliskolla 17.3% 11.5 M€-tasolla. Osakekohtainen tulos oli 0.08€/osake. Vuosi 2010 oli nippa-nappa voitollinen joten vertailutaso on vaatimaton. Yhtiöllä on takanaan useampi vaikea vuosi. Piirilevyala onkin ollut turbulenttia kun suuri osa volyymivalmistuksesta on siirtynyt kaukoitään. Tulevaisuus on vähintään yhtä vaikeasti ennakoitavissa. Riskiä sietävä sijoittaja voisi kuitenkin lyödä vetoa käänteen puolesta. Jos koko vuoden tulos yltää yli 0.1€ perinteisesti pehmeästä kolmannesta kvartaalista huolimatta olisi p/e tälle vuodelle 0.29€ kurssitasolla alle 3. Tälläisella arvostustasolla voisi riskin jo ottaa. Lisää plussaa tule yhtiöjärjestelyistä joiden avulla velka on vähentynyt huomattavasti.\nOkmetic: Piikiekkovalmistajan ensimmäisen vuosipuoliskon likevahto kasvoi 21% tasole 43.8M€. Osakekohtainen tulos oli 0.32€ (0.24€). Yhtiölle tärkeiden anturikiekkojen kysyntä on ollut vahvaa. Enemmän kysymysmerkkejä on puolijohdeteollisuuden kiekkojen kohdalla. Tulos on mielestäni vahva ja arvostustaso kohtuullinen kun viimeisen 12 kuukauden osakekohtainne tulos on 0.65€ ja p/e-suhde 8. Yhtiö ennustaa vuoden 2011 tuloksen nousevan edellisen vuoden tasolta, mikä onkin helppo uskoa. Yhtiö uskaltaa investoida ja satsata tuotekehitykseen. Omasta mielestäni Okmeticin osake on selkein ostokandidaatti tästä joukosta ja nousupotentiaalia on jopa 9€ tasolle kun kurssi nyt keikkuu 5.3€ tasolla.\nIMF uskoo USA:lle 2,5% kasvua ja toivoo että sen taloutta johdetaan vastuullisesti\nOne thought on “Pienet paukut: Small cap katsaus”\nLöytyi tuo konsulttitoimisto McKinseyn raportti ja ohessa on kuva tuottoerosta naisvaltaisen (tai sukupuolinen diversiteetti taitaa olla alan termi) ja vähemmän naisia johdossa omaavien yhtiöiden tuottojen välillä.\nMuistaakseni Suomessakin on tehty vastaava tutkimus ja samoin tuloksin. Pitäisikö yhtiöanalyyseihin olla omaksi sarakkeeksi sukupuolinen diversiteetti


Apuvälineet ja teknologia :: Muistiliitto\nElämää helpottavia välineitä on monenlaisia. Teknologia ja apuvälineet voivat lisätä muistisairaan ihmisen turvallisuutta, tukea toimintakykyä sekä tuoda arkeen iloa ja yhteisöllisyyttä.\nHelppokäyttöisten laitteiden avulla voi esimerkiksi pitää sujuvasti yhteyttä läheisiin. Turvaa tuovat ovi- ja kaatumishälyttimet, liesivahti ja turvaranneke. Arjen rytmitystä auttavat lääkeautomaatti, muistuttajat ja vuorokausikalenteri.\nJuuri itselle sopiviin apuvälineisiin kannattaa totutella jo sairauden varhaisessa vaiheessa, jotta niiden käyttö tulee tutuksi. Muistisairaan ihmisen itsemääräämisoikeutta on kunnioitettava myös käyttöön otettavien apuvälineiden suhteen. Omat toiveet kannattaa kirjata hoitotahtoon.\nMonia apuvälineitä saa maksutta tai lainaksi lääkinnällisenä kuntoutuksena kunnan terveyskeskuksesta. Kunnan sosiaalitoimesta voi hakea tietoa ja tukea liikkumisessa, viestinnässä, henkilökohtaisessa suoriutumisessa tarvittavista välineistä. Lisätietoa saa myös omalta lääkäriltä.\nVinkkejä arkeen turvallisuustietopankista\nTukea ja turvaa kotiin jäseneduista\nEastin on eurooppalainen apuvälinetietokanta


Kansakunta hyppää digiloikkaa, miljoona suomalaista katsoo syrjästä | Yle Uutiset\nKansakunta hyppää digiloikkaa, miljoona suomalaista katsoo syrjästä\nKavereita ei jätetä – paitsi jos niitä on liikaa. Tietoyhteiskunnan ulkolaidalle syrjäytyy valtava määrä väkeä. Osa on toipumassa vasta edellisestä murroksesta.\nKuva: Chameleons Eye / AOP\n2.1.2018 • Päivitetty 28.3.2018 14:52\nMiten 12-vuotias poika palaa illalla lähijunalla Hyvinkäältä kotiin Riihimäelle? Huonosti.\nHyvinkään rautatieaseman R-kioski on jo kiinni: käteisellä lippua ei voi ostaa. Tarvitaan mobiililippu ja kännykkä. Kännykkä pojalla on, mutta ei sellaista verkkopankki- tai luottotiliä, jolta lipun voi veloittaa.\nJunaan ei saa nousta ilman lippua. Sitä vahtii konduktööri, jonka homma on varmistaa, ettei kukaan edes yritä. Konduktööri ei suostu VR:n viimeisimmän uudistuksen jälkeen myymään lähijunan lippua, sillä yhtiö ”parantaa palveluaan” ja ohjaa asiakkaitaan verkkoon.\nEsimerkki kertoo, että tietoyhteiskunnan sähköisten palveluiden rajat tulevat yllättävissä paikoissa vastaan. Digitalisaation pitäisi parantaa palveluja, mutta samalla se myös kaventaa niitä.\nDigi-Suomen ulkorajoilla elää liki viidennes väestöstä\nTietoyhteiskunnalla tarkoitetaan nykyaikaista elämänmenoa, jossa palvelut ovat saatavilla sähköisesti.\nPalvelujen evakkomatka verkkoon on jättänyt osan kansalaisista neuvottomiksi. Tapana on ajatella, että he ovat vanhuksia – ja totta se onkin. Mutta ulkopuolisten joukkoon mahtuu paljon myös nuorempaa väkeä.\nSähköisen asioinnin kanssa eivät kipuile vain vanhat. Joukkoon kuuluu myös nuorempaa väkeä. Kuva: Niko Mannonen / Yle\nValtiovarainministeriössä on meneillään niin sanottu AUTA-hanke. Se pohtii, miten digitaalisten palvelujen ulkopuolelle jääviä voitaisiin auttaa. AUTA-hankeessa on kartoitettu ihmisryhmiä, joista digitaalisen asioinnin apua tarvitsevat todennäköisimmin tulevat.\nSuomessa on 250 000 syrjäytynyttä tai kieliongelmista kärsivää nuorta aikuista. Toinen neljännesmiljoona on ihmisiä, joiden toimintakykyä häiritsee jokin fyysinen este tai vamma.\nOstoskanavan mainos sanoisi tässä kohtaa: ”Eikä tässä vielä kaikki!”: osa noin puolesta miljoonasta some-natiivista ei osaa kommunikoida viranomaisten kanssa. Joukon tietotekniset taidot ovat kyllä kunnossa, mutta he eivät ymmärrä virastokieltä.\nEntäs ne vanhukset?\nKaiken päälle tulevat sitten vielä vanhukset. Tilastokeskuksen mukaan vuonna 2015 puoli miljoonaa yli 65-vuotiaista ei käyttänyt nettiä.\nAili Siltanen (89v) vieraili Hyvinkään Nordeassa Riihimäeltä asti. Siellä ei ole pankin konttoria, josta hän voisi nostaa käteistä. Verkkopankin käyttö ei ole Siltaselle tuttua. Kuva: Yle\nPaljonko meillä sitten on ihmisiä, jotka tarvitsevat tukea selvitäkseen jokapäiväisissä verkkopalveluissa? Tarkkaa lukua ei osaa arvioida kukaan. Ongelmaryhmät ovat jossakin kohtaa päällekkäin, eivätkä toisaalta kaikki ihmiset kaikissa ryhmissä ole tuen tarpeessa.\nAkatemiatukija Sakari Taipale Jyväskylän yliopiston Ikääntymisen ja hoivan tutkimuksen huippuyksiköstä laski hähmäiset tilastot pyynnöstämme yhteen. Hänen valistunut arvionsa on, että ainakin miljoona ihmistä värjöttelee Suomessa enemmän tai vähemmän tietoyhteiskunnan ulkolaidalla.\n– Tiivistetysti voi sanoa, että digimaailmasta syrjäytyvät vanhusten lisäksi myös ne, jotka jäävät yhteiskunnassa muutoinkin syrjään. Tältäkin osalta syrjäytyminen kasautuu, Taipale sanoo.\nTietoyhteiskunnan apu lepää vapaaehtoisten harteilla\nVerkkopalvelujen niin sanottu puolikäyttö on hyvin yleistä. Se tarkoittaa sitä, että ihmisellä on sähköisistä palveluista kyllä jonkinlainen kuva, mutta palvelujen itsenäinen käyttö ei onnistu. Ongelma johtaa puolestakäyttöön. Se taas tarkoittaa sitä, että joku läheinen auttaa digitaidoiltaan heikompaa.\nRaha-asiat hoituisivat helpommin verkossa, mutta moni pelkää käyttää palveluja tietotekniiikan kautta. Kuva: Yle\nTaipaleen mukaan tilanne ei ole terve. Yhteiskunnan asia on pitää huolta siitä, että kaikki ihmiset pärjäävät.\nPuolestakäyttö käy koko ajan myös vaikeammaksi.\n– Mitä pidemmälle sähköinen asiointi kehittyy, sen tiukemmaksi näyttää palveluihin liittyvä asiakkaan tunnistautuminen muuttuvan. Ei ole enää yksinkertaista asioida toisen puolesta. Varsinkaan, kun toimivin tapa tunnistautua on luisunut pankkien ja pankkitunnusten kontolle, Taipale sanoo.\nAkatemiatutkija muistuttaa, että jos ihminen menettää esimerkiksi luottotietonsa, hän on yleensä jo valmiiksi niin rahaton, ettei pysty hankkimaan tietokonetta, kännykkää tai puhelinliittymää. Luottotietojen menetys hankaloittaa myös verkkopankissa asioimista ja sähköistä tunnistautumista.\nAsiakaspalvelijat – tulkaa takaisin!\nDigitalisaatio toki parantaa palveluja, mutta samalla se hävittää ihmiset palveluketjusta. Yhä useammin palvelu on verkkosivu tai kone, joka on ohjelmoitu ymmärtämään vain asiakkaan tavallisimmat murheet.\nHalusin tätä juttua varten vierailla pankin konttorissa katsomassa, miten kasvokkainpalvelu nykyään sujuu. Siihen tarvittiin kuvauslupa. Helppo homma, ajattelin. Googlasin Nordean Hyvinkään konttorin numeron ja soitin siihen.\nPuhelu ei mennyt konttorille päinkään, vaan valtakunnalliseen vastaajarobottiin. Mahtipontinen ääni huusi korvaani: ”Tervetuloa Nordea- 247:ään. Ennen asiakaspalveluun yhdistämistä, kerro muutamalla sanalla, miten voimme auttaa.”\nIhmispalvelulle on vielä tilaus. Nordean Hyvinkään konttori oli täynnä väkeä. Kuva: Yle\nSanat juuttuivat huulilleni. Hetken mielessäni häilyi epäilys, onko langan päässä sittenkin ihminen. Robotti ei odottanut, se kailotti: "Anteeksi, en kuullut…"\nSain ähkäistyä: ”…tota…tarvitsisin kuvausluvan teidän konttoriin… digiloikasta kertovaan Ylen juttuun…”\nTunsin itsesi hölmöksi. Yritin juuri selittää asiaani koneelle. Robottia ei kiinnostanut. Vimmainen ääni kaikui taas: "Varmistan vielä, koskeeko asiasi pankkikorttia…"\nIhminen Nordean konttorista löytyi vasta, kun olin soittanut pankin tiedotukseen ja jättänyt sinne soittopyynnön. Sen voi tehdä toimittajana – ei raha-asioitaan hoitavana eläkeläisenä.\nKun ihmiskontakti oli vihdoin saatu, asiointi sujui hienosti. Palvelu Hyvinkään konttorissa oli avuliasta ja ystävällistä - eikä vain Ylelle vaan myös asiakkaille. Heitä pankissa olikin kuin rippijuhlissa, vanhuksia, nuoria – ihmisiä, jotka halusivat asioida ihmisen, ei robotin kanssa. Jos joku söhelsi salin nurkassa maksuautomaatin kanssa, pelkkä hihkaisu riitti ja ystävällinen henkilökunta riensi apuun.\nDigitalisaatio ei etene – se suorastaan vyöryy\nYritykset alkoivat muuttaa palveluaan sähköiseksi jo kauan sitten. Nyt julkinen valta ja hallinto elävät digihuuman kuuminta aikaa. Digiloikka on yksi hallituksen kärkihankkeista. Sillä halutaan tehostaa palveluja ja säästää rahaa.\nKoko kansan uusi verkkopohjainen viranomaispalvelu Suomi.fi on juuri saatu pystyyn. Hallinnonala toisensa perään mainostaa sähköistä palveluaan, muun muassa Kela ja verottaja.\nTarkoitus on hyvä: luoda palvelut, joita voi käyttää silloin kuin haluaa, ilman riippuvuutta virastojen aukiolosta, jonoista, asuinpaikasta tai muusta sellaisesta.\nMutta vauhti on monelle liikaa.\nTeknologiset murrokset "sattuvat" pidempään kuin luullaan, sanoo Sakari Taipale Jyväskylän yliopiston Ikääntymisen ja hoivan tutkimuksen huippuyksiköstä. Kuva: Mårten Lampén / Yle\nAkatemiatutkija Sakari Taipaleen mukaan nyt olisi pohdittava, kuinka korkealle kansalaisen digiosaamisen rima asetetaan. Pitäisi myös päättää, paljonko sähköisten palvelujen rinnalle jätetään vaihtoehtoisia asiointimalleja. Olisi yksinkertaisempaa lähteä siitä, että tietty määrä ihmisiä tarvitsee niitä joka tapauksessa. Nyt henki on sellainen, että koko väestöä käännytetään verkkoon.\n– Sähköisiä palveluja markkinoidaan todella voimallisesti. Samalla jää piiloon, että toisenlaistakin palvelua on edelleen saatavilla. Tullaan tahtomattaan vahvistaneeksi sellaista kuvaa, että olet vanha, ulkopuolinen ja jotenkin kyvytön, kun et ole palvelujen digikäyttäjä, Taipale sanoo.\nVaikeuksissa olevan ihmisen kokemus on, että yhteiskuntaan kuulumisen kynnys nousee. Eikä ahdistusta helpota se, että apua, tukea ja neuvoja on tarjolla verkossa.\nAika ei paranna digimurroksen tuskaa\nDigitalisaation kasvukivuista puhutaan mielellään ohimenevänä vaiheena. Ajatellaan, että kun aikaa kuluu, tulevat sukupolvet ottavat annettuna sen, mikä nyt on monelle ison oppimisen paikka. Taipaleen mukaan murrosten tuska kestää pidempään kuin luullaan.\n– Oli aikoinaan iso asia, kun pankit luopuivat konttoreistaan ja ihmisten piti oppia maksamaan laskunsa automaatissa. Meillä on yhä – parinkymmenen vuoden jälkeenkin – ihmisiä, jotka kipuilevat maksuautomaatilla asioinnin kanssa, vaikka automaatitkin ovat jo melkein hävinneet, Taipale sanoo.\nEssee: Mihin muistomme tarttuvat digiaikana - bitteihin vai esineisiin?\nYle Oppiminen: Digitreenit\nKuplat: Digijäärä kohtaa digipomon\nDigitaalisena aikana muistot tarttuvat aitoihin esineisiin 25.12.2017\nSähköiset palvelutDigitalisointiKotimaaTietoyhteiskuntaHyvinkääMatkakortit ja -liputDigiloikkaSyrjäytyminenMaksuautomaatitJoukkoliikenneVanhuksetRautatieliikenneKonduktööritRobotitPankkitoimintaVerkkopankitTiede ja tekniikkaPohjanmaaEtelä-Pohjanmaa


Työohjeilla vaihtelu hallintaan | ProAgria Keski-Pohjanmaa\nEtusivu » Blogit » Johtotehtävissä » Työohjeilla vaihtelu hallintaan\nHyvin laadittujen työohjeiden avulla helpotetaan yrittäjän arkea, ylläpidetään tasalaatuista tekemistä ja vähennetään virheitä. Ohjeilla myös ennaltaehkäistään vahinkoja ja tapaturmia, jotka lisäävät työaikaa ja kustannuksia. Tärkeisiin työtehtäviin kannattaakin laatia kuvalliset työohjeet, joissa on kuva jokaisesta työvaiheesta. Hyvät työohjeet ovat niin selkeät, että niitä seuraamalla työn suorittaminen onnistuu. Vaikka kuvat selkeyttävät monia työvaiheita, kannattaa ohjeet laatia niillä kielillä, joita tilalla puhutaan.\nSOP-työohje tarkoittaa vakioitua, kirjallista työohjetta. Usein luulemme tekevämme työt samalla tavoin, mutta käytännössä vain harvoin on niin. Tapoja on yhtä monta kuin tekijöitäkin, ja vaihtelu kasvaa. SOP työohjeet tehdään yhdessä työntekijöiden kanssa. Työvaiheet käydään läpi keskustellen, ja valiten niistä paras tapa toimia, joka kuvataan. Keskustelussa pitää myös sanoa itsestäänselvyyksiä ääneen, että kaikilla on varmasti yhtenäinen käsitys siitä, mitä, miten ja miksi tehdään. Tämä toimintatapa työohjeiden teossa tukee myös motivaatiota ja parantaa sitoutumista.\nSOP-työohjeet toimivat tiiviimmissä, vakiintuneissa työyhteisöissä, mutta esimerkiksi kausityössä puutarhatiloilla, missä iso joukko työntekijöitä käy lyhyen aikaa tilalla töissä, tällainen tekotapa ei toimi. Hyvin laaditut, kuvalliset työohjeet helpottavat kuitenkin merkittävästi kausityövoiman perehdytyksessä, sekä tasaavat työn laatua. Puutarhatilalla ohjeet voidaankin tehdä esimerkiksi yhdessä työnjohtajien kanssa.\nTyöohjeiden teossa ulkopuolisen asiantuntijan käytöstä on apua riippumatta siitä, millä kokoonpanolla ohjeita tehdään. Ulkopuolinen asiantuntija varmistaa kaikkien näkökulmien esiintuloa esittämällä tarkentavia kysymyksiä jokaiselle tiimiläiselle. Kausityövoimalle ohjeita tehtäessä yrittäjä voi joutua laatimaan ne yksin, jolloin tuttua työtä ei välttämättä osaa kuvata ensikertalaiselle riittävällä tarkkuudella, tällöin asiantuntija auttaa esittämällä tarkentavia kysymyksiä työvaiheista. Laadittaessa työohjeita ulkopuolisen asiantuntijan kanssa, joudutaan yrityksen toimintatapoja sanoittamaan ja perustelemaan.\nTyöohjeet ovat aina yrityskohtaisia, sillä samankin työn tekemisen yksityiskohdat vaihtelevat tilalta toiselle. Kuvat työohjeissa ovat tärkeitä oikealle ymmärrykselle, kuinka paljon on riittävästi, mikä on liikaa, oikea kypsyys jne,. Tekstin tulee olla lyhyttä ja tarkkaa.\nTyöohjeet voidaan laatia joko kirjalliseksi tai videoiksi. Video auttaa selkeyttämään työvaiheita, kun kuvallinen työohje tuntuu riittämättömältä, ja madaltaa perehdyttäjän ja perehdytettävän välistä kielimuuria. Videot voi tallentaa QR-koodin taakse, joka voidaan tulostaa, laminoida ja kiinnittää työkohteen lähelle, mistä opastusvideon voi tarvittaessa katsoa esim. omalla älypuhelimellaan. Työohjeet on tärkeää säilyttää tehtävän työn äärellä, katseen tai käden ulottuvilla.\nKertaalleen laadittuja työohjeita tulee päivittää tarpeen mukaan. Keskustelu ja työntekijöiden kuuntelu ovat tärkeä osa työohjeiden päivittämistä. Työntekijät ovat voineet työnsä ohessa kehittää kätevämmän tavan toimia, joka tuottaa turvallisesti yhtä laadukkaan lopputuloksen. Päivitykselle on tarvetta myös silloin, jos yrityksessä otetaan käyttöön uusia toimintatapoja.\nTyöohjeet helpottavat uusien työntekijöiden perehdytyksessä, ovat apuna lomittajille ja vähentävät puheluja ohjeiden kysymiseksi. Yrittäjiltä saadun palautteen mukaan ohjeita kysyvät puhelut vähenivät ratkaisevasti, kun useimpiin niistä pystyi vastaamaan: ”Katso sieltä ohjeesta”. Tällä on todettu olevan merkittävä säästö työaikaan ja tekemisen laatu vakiintuu.\nVirpi Reinikaisen on osa ProAgrian valtakunnallista henkilöstöjohtamisen asiantuntijoiden verkostoa osaamisalueenaan perehdyttäminen ja arjen henkilöstöhallinto. Virpin toimenkuvaan kuuluu myös maitotilojen asiakkuuksien hoitoa sekä työskentelyä Järvi-Suomen Biokaasu-hankkeessa.


KRJ-I & SLA-I\n♡ 20.11.2015 - 29.11.2017\nVirallinen nimi: Vienolan Priimus, "Musti" Syntynyt: 20.11.2015 (3v. 20.12.2015) 8v. 20.11.2016\nRek.nro: VH16-018-0713 Rotu & sukupuoli: Suomenhevonen, ori\nSäkäkorkeus: 157 cm Väritys: Musta\nKasvattaja: Vienolan tila Omistaja: Liia VRL-11284 & Vuorna\nPainotus ja taso: Koulu ja valjakko, vaativa (B) Saavutukset: KRJ-I, SLA-I\nMuistan varmasti ikuisesti sen päivän kun me käytiin hakemassa Priimus läheiseltä "kasvattajalta", jonka tila koostui lähinnä yhdestä suuremmasta tönöstä ja muutamasta vähän pienemmästä pahvilaatikkomaisesta rakennelmasta. Pihalla kulki kanoja ja joitain epämääräisiä karvapalloja joita veikkailin kissoiksi, tarhat oli vedetty narulla ympäri miten sattui ja omistaja lonksutteli paikalle muutamaa numeroa liian suurissa kumisaappaissa. Kaiken eläinsekamelskan keskellä olivat tietysti hevoset - yllättävän hienoja hevosia ne olivatkin ja varmaan ainoita joista pidettiin niin hyvää huolta että karva kiilsi ja silmät tuikkivat. Tallimestarimme oli saanut paikasta vainun joillakin iltaretkistään ja tohkeissaan kertoi että "nyt on kuule sellainen nuori ori myynnissä että hippulat vinkuen paikan päälle vaan!" Olin maalaillut automatkalla kuvaa temperamenttisesta ja räiskyvästä mustasta suomenhevosorista, josta jäi vain mutapaakut jälkeen sen askeltaessa uljaasti mihin nyt milloinkin tahtoi. Sellaista katseenkääntäjää meidän talliin nyt ehdottomasti kaivattiinkin, enkä panisi todellakaan pahakseni yhdestä uudesta projektihevosesta. Sitten tapasin Priimuksen ja mietin että jaahas, tässäkö tää nyt on?\nVeikkaan että ori on viettänyt aikaa kasvattajansa luona enemmänkin koirien kuin hevosten kanssa sillä tätä nössömpää oria saa hakea. Musti seurailee ihmistänsä herkeämättä ja pysyy vapaanakin jatkuvasti messissä. Oria hoidettaessa ei tarvitse juuri tehdä mitään - hyvä ettei hevonen itse harjaa itseään. Käsittely on siis aikalailla täysin no problemo, enkä minä todellakaan saanut uutta projektihevosta jonka kanssa vääntää ja kitistä jokaisesta asiasta. Nuoremana Musti jaksoi olla edes pikkuriikkisen kuvitelmieni kaltainen "musta ja villi ori", mutta vanhemmiten nämä luonteenpiirteet ovat kyllä tasaisesti pois ropisseet. Onhan tietysti hyvä ominaisuus urheiluhevoselta ettei se hötkyile turhia ja että sen käytökseen voi luottaa tilanteessa kuin tilanteessa.\nPriimus nimettiin Mustiksi koiramaisen luonteensa ansiosta; helposti ihmiseen leimautuva höppänä jolle kiukuttelu tuntuu olevan silkka mahdottomuus.\nNuorena Musti pisti koulutusvaiheessa hiukan vastaan ja tykkäsi haastaa uudet ratsastajat erilaisilla konsteilla, mutta pikkuhiljaa ori pääsi niinkin kovasti työn makuun, että kaikki pelleily sai lopulta jäädä. Nykyään Musti suhtautuu työhön suurella vakavuudella ja se onkin tasaisen varma suorittaja etenkin koulukentillä. Apujen suhteen Musti ei paljoa välitä käyttääkö ratsastaja enemmän ohjaa, pohjetta vai istuntaa; se toimii moitteetta kaikkiin pyyntöihin. Toki apujen on oltava selkeitä, sillä vaikka Musti välillä tuntuukin ymmärtävän jo pelkällä ajatuksen tasolla mitä ratsastaja haluaa, niin ei tämäkään hevonen (uskokaa tai älkää) oikeasti osaa ajatuksiamme lukea. Tarkkaavaisena ja motivoituneena hevosena Mustilla on kyllä välillä ikävänä ominaisuutena ennakoida, joten treeni kannattaa pitää monipuolisena ja ori valppaana runsaiden erilaisten harjoitusten avulla.\nValjakkoon Musti on opetettu nuoresta pitäen ja vaikka sen kanssa ei alkuunsa pitänytkään sillä saralla mihinkään ihmisiin tähdätä, niin kisauralle päädyttiin kuitenkin. Kärryjen edessä Musti on hiukan energisempi kuin selästä, mutta pysyy kyllä silti oikein hyvin ohjastajansa hallinnassa. Ori on melko suurikokoinen, joten tarkkuuta vaativilla osuuksilla täytyy olla tarkkana, sillä tiukat käännökset eivät ole ihan sitä Mustin parhainta antia, mutta täsmälliselä huolellisuudella ja treenilla nekin lopulta sujuvat hienosti. Kestävyys on tällä herralla kyllä ihan omaa luokkaansa, joten siltä osin ollaan kyllä päästy aika helpolla. Musti jaksaisi varmasti jo pelkällä tahdonvoimallaan helposti maratonosuudet läpi, mutta lihasvoimaa ja kuntoakin piisaa riittämiin. Vauhdikkaammilla pätkillä Musti suoriutuu hyvin, mutta välillä sitä saa ajaa hiukan eteenkin jos mielii ajallisesti kisoissa pärjätä parhaalla mahdollisella tavalla.\nSuomenhevonen, 159 cm, m ii. Kehräsaaren Pomotus\nSuomenhevonen, 160 cm, m iii. Pontus\niie. Kaunista Pitsiä\nSuomenhevonen, 160 cm, trn iei. Olkian Ukko\ne. Pohjolan Kiritta\nSuomenhevonen, 155 cm, rn ei. Pohjolan Pansiimi\nSuomenhevonen, 153 cm, rt eii. Otto\neie. Vakanevan Ellimari\nee. Pohjolan Kriisiä\nSuomenhevonen, 158 cm, trn eei. Iivari\nISÄ ♡ Patriarkka on suurikokoinen, 159 cm korkea musta suomenhevosori, jolta Priimus on suuriltaosin perinyt ulkonäkönsä. Pate syntyi pienen Kehräsaari-kasvattajan viimeisenä varsana ennen tilan lopettamista. Ori oli alunperin tarkoitus jättää kotiin kasvamaan ja kilpailemaan, mutta rahaongelmien vuoksi jostain piti luopua ja Patesta oli useampikin ostaja kiinnostunut. Tulevan omistajansa luona Pate pääsi kilpailemaan niin valjakossa kuin kouluratsastuksessakin - ori osoitti suurta potentiaalia molempiin lajeihin. Todella kiltti ja yhteistyönhaluinen hevonen, joka mielellään tekee kaiken mitä ratsastaja pyytää ja melkein enemmänkin. Nykyään Pate viettää eläkepäiviään siitos- ja opetusratsun puuhissa.\nEMÄ ♡ Pohjolan Kiritta on ruunikkko 155 cm korkea tamma joka syntyi Pohjolan Suomenhevosten kasvattina, mutta muutti myöhemmin uudelle omistajalleen jonka kanssa tamma kilpaili kouluratsastuksessa. Kisaeläkkeelle jäätyään tamma on saanut viisi varsaa, joista kolme on rakentanut itselleen hienoa kisauraa. Luonteeltaan Kiritta on säyseä tamma, toisinaan jopa laiskuuden tai uneliaisuudenkin puoleen uppoutuva haaveilija.\nII ♡ Kehräsaaren Pomotus on koulupainotteista kisauraa itselleen luonut isokokoinen suomenhevosori. Musta, 160 cm korkea Pompo herättää poikkeuksetta suurta kunnioitusta ulkonäkönsä turvin, mutta luonteeltaan ori on todella sympaattinen ja rauhallinen. Nöyrä ja miellyttämisenhaluinen ratsu sopii koulukentille kuin nenä päähän ja se onkin kerännyt hienoa kisamenestystä. Patriarkka on toistaiseksi Pompon ainoa jälkeläinen mutta jalostuskäyttöön ja kisaeläkkeelle siirtynyt oriherra saa tulevaisuudessa varmasti lisää jälkeläisiä.\nIE ♡ Wilhelmiina on suuri ja energinen tummanruunikko suomenhevostamma jolta löytyy säkäkorkeutta peräti 160 cm. Wilmi kilpaili nuorempana niin kouluratsuna kuin valjakonkin edessä, keräten kumpaisessakin lajissa mainittavaa menestystä. Tamma on hyvin vilkas ja päättäväinen persoona, jonka käsittelyssä vaaditaan toisinaan hiukan kokeneempaa henkilöä. Kisaeläkkeelle siirryttyään Wilmi varsoi kolme kertaa, mutta on jo jäänyt täysipäiväiselle eläkkeelle. Tamman varsat ovat kaikki menestyneet hyvin molemmissa emänsä painotuslajeissa!\nEI ♡ Pohjolan Pansiimi on yksi Pohjolan Suomenhevosten ensimmäisistä kasvateista, jotka ovat menestyneet kisaurallaan mainittavasti. Panu on myös kantakirjattu ensimmäisellä palkinnolla, joten todella komea ja hieno urheiluhevonen kyseessä onkin. Luonteeltaan ahkera ja reipas Panu tekee työnsä huolella ja ilman vastahankaa, koulutreeni tuntuu jopa olevan yksi sen suosikkijutuista! Vaativa B-tasolla kisannut ori on menestynyt todella hyvin eri ratsastajien kanssa ja nykyään se veittääkin jo kisaeläkettä. Orilla on yhteensä viisi jälkeläistä.\nEE ♡ Pohjolan Kriisiä on 158 cm korkea yleisratsu, joka kilpaili nuorempana niin koulussa kuin esteillä. Vahvasta rungstaan huolimatta Kiki pärjäsi hienosti myös esteratsuna, eikä sitä koulukisoissakaan turhaan kuskattu. Kisaura katkesi melko nuorena jalkavaivojen vuoksi, mutta tamman käyttö opetus- ja siitoshevosena jatkui aina eläkepäiville saakka. Kiki varsoi yhteensä neljä kertaa.\nKouluratsastuksessa ja valjakkoajossa kilpaillut ori Vienolan Priimus on käytettävissä enää hyvin harkitusti jalostukseen tuontisukuisille tammoille. Periyttänee järkevää luonnettaan, tummaa väritystään sekä potentiaalia niin kouluratsastukseen kuin valjakkoajoon.\n♡ 10.6.2016 t. Vuornan Helle (e. Jängän Helmi)\n♡ 6.6.2016 t. Kuuralehdon Prella (e. Amorina)\n♡ 1.8.2016 t. Varismäen Taiga (e. Talventuike)\n♡ 9.4.2017 o. Vuornan Ruisrosmo SV-I (e. Vohvelisydän)\n♡ 3.5.2017 t. Vuornan Pihlasilla (e. Kuupellon Hellistys)\n♡ 6.6.2017 t. Runon Illusia SVI-I (e. Inkerelli)\n♡ 26.6.2017 o. Vuornan Pontius Pilatus (e. Revonheinä)\n27.12.2015 - Päiväkirjamerkintä, kirjoittajana Liia\nJuuri kolmevuotiaaksi kääntynyt Vienolan Priimus käytiin tänään hakemassa meille varsin unohtumattomasta paikasta. Vaikka olinkin elätellyt toiveita ferrarimaisesta mustasta orista, saatiin kärryyn lähinnä koiraa muistuttava ja kuolaava veikko. Tallimestari on toki fiiliksissä näin hienosukuisesta orista (no niin minäkin joo joo) mutta itse olisin toki toivonut vähän elinvoimaisempaa persoonaa kuin tämä yli-ystävällinen tapaus. Selästäkäsin Mustissa toki riittää vielä selätettävää ja ratsuna ori keksiikin kyllä käsittelijälleen monenlaisia "mutkia matkaan", mutta perusluonteeltaan ori on kyllä niin kiltti ja rehti ettei melkein voi uskoa. No, onhan se kyllä mukava saada talliin välillä hiukan toisenlaisiakin persoonia kuin hulluna häärääviä poneja tai höyryveturimaisia hevosia. Musti tulee varmasti sulautumaan meidän porukkaan oikein hienosti ja siitä saadaan arvokas lisä meidän suomenhevoskaartiin kunhan päästään vielä kisakenttiä valloittamaan!\n13.01.2016 Nuorten kilpailupäivä Stall Sjöbackassa (FEI sij. 08/13)\n27.01.2016 - Kouluvalmennus, valmentajana Liia\nTänään otettiin valmennus-syyniin nuori oriherramme Musti. Alkutunti meni osittain ihan hyvässä lämmittelyvireessä, osin taas nuoruusvimmaisessa kuninkuustaistelussa orin ja ratsastajan kesken. Minä kentän keskellä olin herralle selkeästi jonkinlainen kimmoke toimia edes suhteellisen hyvin, mutta aina kun välimatkamme kasvoi, alkoi Musti poukkaroida ratsastajaansa vastaan. Kun kaksikko oli lämpännyt aikansa Musti kuunteli jo ratsastajaansa ja kaikki sujui muutenkin aivan mallikkaasti. Mustia selkeästi kiinnosti lähinnä vapaa hengailu, sillä heti ensimmäisen väistöharjoituksen aikana se veti itsensä ihmeelliselle mutkalle ja teki kaikkensa jotta ratsastaja joutuisi ihan tosissaan vääntämään hikihatussa. Tsemppasin urheaa ratsastajaa kentän keskeltä ja huutelin neuvoja ja pikkuhiljaa alkoi Mustikin jo suostua yhteistyöhön. Muutaman uuden yrityksen jälkeen väsitöt sujuivat hyvin, samoin asetukset ympyrällä molempiin suuntiin. Orilla on tapana testailla itselleen uusia ratsastajia, vaikka vanhojen tuttujen kanssa se käyttäytyykin oikein hienosti. Kaksikko nosti vielä muutaman laukan molempiin suuntiin ja treenattiin nostoja niin käynnistä kuin suoraan pysähdyksestäkin. Laukkatyöskentely sai orilta paljon innokkaamman vastaanoton, eikä se juurikaan malttanut niskoitella vastaan, vaan teki mielellään juuri sen mitä ratsastaja pyysi. Loppu valmennus oli sujunut niin hienosti, että annoin kaksikolle luvan siirtyä loppuverkoille. Huomenna jatkettaisiin ratsukon kanssa, joten sitäkin varten oli hyvä hiukan energiaa säästellä.\n29.01.2016 - Kouluvalmennus, valmentajana Liia\nEilisen valmennuksen jälkeen lähdimme uutta energiaa ja intoa puhkuen taluttamaan Mustia maneesiin. Orilla taisi itselläänkin olla varsin tuoreessa muistissa sen eiliset temput, sillä samaa yritettiin lähes ensiaskeleilla; kun koitettiin ensimmäisiä väistöjä, väänsi ori jälleen itsensä mutkalle ja ryhtyi sotaan ratsastajaansa vastaan. Vaan eipä auttanut tällä kertaa ja pian Musti jo luovuttikin temppuilunsa suhteen. Valmennus jatkui tästä eteenpäin oikein lupaavasti; asettamiset olivat nättejä ja täytyy myöntää, että väsitötkin lopulta lähes moitteettomia! Jatkoimme laukkatyöskentelyyn, teimme kahdeksikkoa ja kiemura-uraa reilusti asettaen. Musti kulki oikein kivasti eteen, muutaman kerran hiukan turhankin hyvin, mutta kuunteli aina lopulta ratsastajansa toppuuttelua. Laukkojen jälkeen tehtiin vielä ravitreeniä temmon vaihteluiden parissa. Kokoaminen sujui oikein hyvin ja Musti liikkui komeasti ja ryhdikkäästi eteen. Lisäyksissäkään ei ollut juurikaan valittamisen varaa, kunhan ratsastaja muisti antaa orille tarpeeksi tilaa käyttää kaulaansa ja kroppaansa tarpeeksi vapaasti. Tosi ylpeänä omistajana taputtelin oria ja päästin kaksikon jäähdyttelemään näin onnistuneen valmennuksen jälkeen; kyllä me varmasti tästäkin nuoresta ratsusta vielä kelvollinen kisakaveri leivotaan!\n2.2.2016 - Valjakkovalmennus, valmentajana Liia\nMustin kanssa ollaan kovaa häkää alettu valmistautumaan tulevaa valjakkouraa varten ja ori onkin osoittautunut oikein potentiaaliseksi kärryttelijäksi, vaikkakin siitä alkuunsa kaavailtiinkin pelkästään ratsua kouluradoille. Tänään valmensin Juliaa ja Mustia ja hommat aloiteltiin pujottelulla kartioita apuna käyttäen. Käynnissä tehtävä sujui huolellisesti ja varmasti, eikä huomautettavaa juuri ollut. Ravissa sama tehtävä tuotti hiukan enemmän ongelmaa ja kehotinkin Juliaa huolellisempaan valmisteluun ennen käännöksiä - muutaman kerran avut tulivat liian myöhään, jolloin valjakko ei ehtinyt kääntyä tarpeeksi nopeasti ja kartiot kaatuivat. Kun pujottelukin alkoi sujua, siirryttiin treenaamaan kahdeksikkoa ravissa. Toiselle ympyrälle siirryttäessä tehtiin viiden sekunnin pysähdys kun valjakko oli ehtinyt suoristua. Ympyröillä Musti koetti alkuunsa oikoa, mutta Julia oli tarkkana. Suoristus sujui hyvin, mutta pysähdys ei ottanut onnistuakseen ihan ensimmäisillä avuilla, vaan Julia sai toistaa pyyntönsä, ennen kuin Musti pudotti käyntiin ja siitäkin vasta useamman askeleen jälkeen pysähtyi. Pyysin valjakkoa aloittamaan koko homman alusta ja käynnissä. Käynnissä tehtävä sujui ok, mutta ravissa Musti vitkasteli taas pysähtymistään, joskin se sujui jo paljon paremmin. Seuraavalla kerralla Julia oli selvästi kerännyt aimo annoksen itseluottamusta ja alkoi valmistelemaan pysähdystä jo hyvillä ajoin ja onnistui vihdoin saamaan orin aloilleen vaadituksi ajaksi ja vieläpä oikein nätisti. Kehuin hurjasti ohjastajaa ja tästä eteen päin tehtävä alkoikin sujua hienosti - tiesin kyllä itsekin, että pysähdykset ovat Mustin kanssa välillä hiukan hankalia, mutta huolellisuudella ja periksiantamattomuudella asiat alkavat kyllä rullata. Valjakko sai vielä laukata pari kertaa molempiin suuntiin ennen valmennuksen päättymistä.\n12.2.2016 - Kouluvalmennus, valmentajana Liia\nPriimuksen kanssa ollaan aherrettu ihan todenteolla etenkin kouluratsastuksen parissa ja tänään olikin taas aika valmentaa oria. Selkään hyppäsi tällä kertaa Birgitta, jonka kanssa ori olikin tehnyt jo paljon tuttavuutta aivan nuoresta saakka. Lämmöt hankittiin tekemällä reippaasti ympyröitä ja kiemuroita molempiin suuntiin. Aluksi treenasimme orin kanssa kulmien ratsastamista ja asetuksia - Mustilla kun tuppaa olemaan paha tapa oikoa reiteissä ja ympyröilläkin se tuntuu jo etukäteen lopettavan homman kesken kun ura vain jo häämöttää turvan lähellä. Kulmatkin alkoivat sujua kun Birgitta sai orin hiukan paremmin kuulolle. Energisestä menostaan johtuen Mustia oli tavallista hankalampi saada kuulolle, mutta toistojen jälkeen herra suostui työskentelemään hosumatta loppuun saakka. Seuraavaksi lisäsimme harjoitukseen hiukan asetuksia, joiden jälkeen treenasemme avoja. Aluksi ori kulki aivan vinossa viipottaen vaikka homma olikin sille aivan tuttua ja tuumimmekin sen jo leikkivän kustannuksellamme. Viekas rontti kaipasi selkeäsi vähän irrottelua ja vauhtia treeneihin, joten annoin ratsukolle luvan laukata keskiympyrällä pahimpia höyryjä pois. Mustin saatua hiukan ylimääräisiä energioitaan pois, alkoivat avotkin sujua vihdoin tavalliseen tapaan. Työskentelimme vielä hetken laukkaympyröillä asetusten ja reittien parissa kunnes ratsukko sai luvan alkaa loppuverkkaamaan. Kohtapuoleen aletaan jo olla orin kanssa ihan valmiita kisakentillekin, mahtavaa!\n7.4.2016 - Kouluvalmennus, valmentajana Liia\nMusti on aloittanut kouluratsun uransa oikein hyvällä tahdilla ja sijoituksiakin on rapissut oikein kivasti muutamien luokkavoittojen lisäksi! Tietysti nuoren orin kanssa on vielä paljon viilattavaa, joten päätettiin ottaa tänään yllätystreeniin Musti ja Birgitta. Musti tuntui jo tunnin alussa erityisen hyvältä ja rennolta, enkä ollenkaan ihmetellyt kun se lähti hyvillä mielin tekemään työtä käskettyä. Keskityimme alussa hiomaan siirtymisiä ja asetuksia ja ori toimi edelleen oikein hyvin. Edellisellä kerralla pysähdyksestä raviin siirtymisessä oli ollut ongelmia, mutta nyt ori selvästi petrasi! Ajattelin uskaltaa testata mitä mieltä herra olisi tänään pohkeenväistöstä. Käynnissä hommat sujuivat hyvin, mutta ravi (laukasta puhumattakaan) tuotti taas päänvaivaa. Ori kaarsi kaulansa omituiselle sykkyrälle ja oli kuin mikäkin sirkushevonen puskiessaan menemään lapa edellä. Mutta tämähän oli jo tuttu juttu, joten ei kun uusiksi vaan! Seuraavalla kerralla meni jo paremmin ja kolmannella erinomaisesti; ori kyllä osaa nämä hommat mutta etenkin kotioloissa sen kanssa saa usein jäädä vääntämään näitä sille hiukan hankalampia liikkeitä. Hyvästä kisamenestyksestä huolimatta varmuutta näihin liikkeisiin täytyy siis vielä saada, jotta varsinaisessa suoritustilanteessa ei sitten tule eteen ongelmia. Laukassa Musti pysyi hienosti muodossa ja jaksoi innostaan huolimatta keskittyä täydellisesti.\nPitkästä aikaa alkoi olla jo niin suojaisa kevätkeli että päästiin treenaamaan valjakkoheppoja maastoon! Ensimmäisenä otettiin syyniin Musti, joka puhkuikin intoa pitkän koulurupeaman jälkeen. Ohjastajalla oli täysi työ ja tohina saada ori pidettyä hyvässä vauhdissa, mutta alkulämpöjen aikana Musti alkoi vähitellen rauhoittua. Teimme runsaasti siirtymisiä ja paljon ympyröitä joiden avulla hevonen saatiinkin hyvin kuulolle ohjastajansa avuille. Aloittelimme pienellä tarkkuustreenillä ensin kevyiden kartioiden kanssa, joista oli tarkoitus sitten vähitellen lähteä siirtymään suurempiin maastoesteisiin. Kartiot pysyivät hienosti aloillaan kun kärryt viuhahtelivat ohi; ohjastaja sai välillä kyllä olla kieli keskellä suuta kun Musti olisi mielellään ottanu pari vähän isompaakin riskiä. Hienosti ori kuitenkin pysyi aisoissa ja jatkettiin isommille maastoesteille. Maasto oli hiukan epätasaista ja se loi omaa jännitettään tehtävään. Eipä Mustia silti paljon epätasaisuus näyttänyt vaivaavan, vaan meno oli aivan yhtä huoletonta ja helpon näköistä kuin aina ennenkin, hienoa! Kun siirryimme vihdoin maratonin pariin, oli ori saanut oikein hyvät lämmöt päälle ja turhat energiatkin purettua. Alku lähti valjakolta kuitenkin hiukan turhan reippaassa tahdissa ja hiukan kyllä jännitti miten loppuradan kävisi. Vesieste sai Mustin epäilemään pieneksi hetkeksi, mutta rohkeasti hevonen ylitti senkin ohjastajan kannustuksella! Loppusuoran nousussa ori alkoi hiukan hyytyä, mutta jaksoi silti koko radan moitteetta läpi! Huomautin ohjastajalle vielä vauhdinsäätelystä ja liian reippaasta tahdista radan alussa, mutta muuten suoritus oli ollut oikein mainio.\n1.6.2016 - Kouluvalmennus, valmentajana Liia\nMe ollaan Mustin kanssa paljon jo koulua koko kevät ja alkukesä treenailtukin ja tänään päästiin taas hienosäätämään kaikkea opittua. Itse olin valmentajan asemassa tänään oikuttelevan ranteeni vuoksi, mutta oli ilo nähdä ori liikkumassa ulkopuolisen silmin. Alkuverkoilta lähtien ratsukolla oli hyvä vauhti päällä ja lämmiteltiinkin oikein kunnolla. Kun ori vääntyi ja kääntyi jos jonkinlaiselle mutkalle ilman nirinää ja narinaa, voitiin varsinainen treeni aloittaa. Ensin keskityttiin ratsastajan istunnan ja reittien lisäksi pysähdykseen sekä peruutukseen. Perusjutut eivät tuottaneet ongelmaa ratsukolle varsinkin kun Mustin kanssa on pysähdyksiä kyllä harjoiteltu! Temmonvaihtelut sujuivat hyvin, ravissa pyysin ratsastajaa hiukan pitämään parempaa tuntumaa oriin ja lopulta vain ajamaan rohkeasti hiukan eteen jotta askel pitenisi. Hienostihan se liike sieltä korjaantui ja ratukkoa oli oikein mukava katsella. Muutamien laukkakahdeksikkojen jälkeen ryhdyttiin jälleen hommiin väistöjen parissa. Ravissa Musti suorittaa väistöt hienosti ja kyse on enää oikeastaan pelkistä tyylipisteistä. Tänään harjoitus alkoikin kuitenkin erinomaisesti, joten lähinnä paneuduttiin reitteihin, tempoon ja ratsukon ryhtiin muutenkin. Ratsastajalla oli muutamia asentovirheitä joista huomautin, mutta Mustilla sujui hienosti. Laukkaväistöt tuottivat jälleen hiukan päänvaivaa kun ori tahtoi jatkuvasti tipauttaa raviin. Haettiin alkuunsa hyvä tuntuma ja tempo sekä varmistettiin liike oli hyvin valmisteltu ennen suoritusta ja niinpä alkoi tämäkin lopulta rullata, jes! Laukkaväistöön haettiin tällä treenillä lähinnä varmuutta ja sujuvuutta.\n7.8.2016 - Valjakkovalmennus, valmentajana Liia\nValjakkovalmennukseen otettiin tänään orimme Priimus. Ohjastaja oli tällä kertaa orille hiukan tuntemattomampi, mutta ainakin aiemmin he ovat kuulemma pelanneet ihan hyvin yksiin. Musti oli reippaalla tuulella, joten kehotin ohjastajaa tekemään heti alkuunsa reilusti ympyröitä ja pysähdyksiä, jotta saataisiin ajokki paremmin kuulolle. Aloittelimme siirtymisillä käynnin ja ravin välillä. Tehtävä sujui hyvin ja Musti kuunteli hienosti ohjastajaa saadessaan vihdoin jotain muutakin tekemistä kuin pysähtelyt ja mälstä ympyrät. Jatkoimme tehtävää niin, että käyntiaskeleet tuli laskea aluksi kymmeneen ennen raviin siirtymistä ja sitten joka toisella kerralla kuuteen ja joka toisella kahdeksaan. Askelten laskeminen osoittautui haastavaksi, mutta pienten hapuilujen jälkeen tämäkin tehtävä lähti lopulta rullaamaan, hienoa! Laukkaan ei tänään sen suuremmin lähdettäisi puuttumaan ja siirryimme enemmänkin ravityöskentelyn pariin, jossa luvassa olisi temponlisäyksiä. Musti lisäsi riemuissaan, mutta suoritus olikin sitten lähinnä kaoottista juoksemista kun ohjastaja ei pitänyt oriin kunnon tuntumaa. Muistutin ohjastajaa että toki suorituksesta tulisi huomattavasti nätimpi ja parempi kunnollisella keskittymisellä ja kun avut saataisiin kunnolla läpikin. Uudemmalla yrityksellä lisäykset sujuivat jo paremmin ja toistojen kautta oikein nätisti. Päätimme lopetella valmennuksen tähän ja kaksikko pääsivät tekemään loppuverkkojaan.\n55 sijoitusta KRJ:n kouluratsastuskilpailuissa\n17.03.2016 KRJ Kaunovaara - Vaativa B - 01/30\n18.03.2016 KRJ Kaunovaara - Vaativa B - 04/30\n19.03.2016 KRJ Brunhild - Vaativa B - 05/30\n01.04.2016 KRJ Mörkövaara - Vaativa - 05/30\n09.04.2016 KRJ Mörkövaara - Vaativa - 01/30\n11.04.2016 KRJ Heili - Vaativa B - 04/38\n12.04.2016 KRJ Heili - Vaativa B - 02/38\n27.04.2016 KRJ Mirrormere - Vaativa B - 05/30\n17.05.2016 KRJ Metsovaara - Vaativa B - 05/40\n18.05.2016 KRJ Metsovaara - Vaativa B - 02/40\n20.05.2016 KRJ Mooncruiser - Vaativa B - 05/30\n24.05.2016 KRJ Mooncruiser - Vaativa B - 05/30\n25.05.2016 KRJ Mooncruiser - Vaativa B - 02/30\n04.06.2016 KRJ Metsovaara - Vaativa B - 01/40\n08.06.2016 KRJ Metsovaara - Vaativa B - 02/40\n08.06.2016 KRJ Metsovaara - Vaativa B - 01/40\n11.05.2016 KRJ Kuuralehto - Vaativa B - 01/42\n16.05.2016 KRJ Kuuralehto - Vaativa B - 03/42\n23.06.2016 KRJ Turmeltaja - Vaativa B - 05/30\n24.06.2016 KRJ Turmeltaja - Vaativa B - 03/30\n25.06.2016 KRJ Turmeltaja - Vaativa B - 01/30\n28.06.2016 KRJ Turmeltaja - Vaativa B - 02/30\n29.06.2016 KRJ Turmeltaja - Vaativa B - 03/30\n26.06.2016 KRJ Március - Vaativa B - 01/40\n01.07.2016 KRJ Március - Vaativa B - 05/40\n08.07.2016 KRJ Március - Vaativa B - 04/40\n23.06.2016 KRJ Heljävirta - Vaativa B - 02/40\n29.06.2016 KRJ Heljävirta - Vaativa B - 01/40\n30.06.2016 KRJ Heljävirta - Vaativa B - 02/40\n30.06.2016 KRJ Heljävirta - Vaativa B - 05/40\n21.06.2016 KRJ Kuuralehto - Vaativa B - 01/40\n22.06.2016 KRJ Kuuralehto - Vaativa B - 06/40\n24.06.2016 KRJ Kuuralehto - Vaativa B - 03/40\n29.06.2016 KRJ Kuuralehto - Vaativa B - 03/40\n27.06.2016 KRJ Viisikko - Vaativa B - 05/40\n28.06.2016 KRJ Viisikko - Vaativa B - 06/40\n30.06.2016 KRJ Viisikko - Vaativa B - 03/40\n01.07.2016 KRJ Viisikko - Vaativa B - 01/40\n04.07.2016 KRJ Viisikko - Vaativa B - 06/40\n13.07.2016 KRJ Viisikko - Vaativa B - 05/40\n13.07.2016 KRJ Viisikko - Vaativa B - 04/40\n15.06.2016 KRJ Erkinheimo - Vaativa B - 01/30\n17.06.2016 KRJ Erkinheimo - Vaativa B - 03/30\n18.06.2016 KRJ Erkinheimo - Vaativa B - 03/30\n22.06.2016 KRJ Erkinheimo - Vaativa B - 02/30\n24.06.2016 KRJ Erkinheimo - Vaativa B - 05/30\n27.06.2016 KRJ Erkinheimo - Vaativa B - 05/30\n30.06.2016 KRJ Erkinheimo - Vaativa B - 02/30\n01.07.2016 KRJ Erkinheimo - Vaativa B - 03/30\n02.07.2016 KRJ Erkinheimo - Vaativa B - 04/30\n03.07.2016 KRJ Erkinheimo - Vaativa B - 01/30\n07.07.2016 KRJ Erkinheimo - Vaativa B - 05/30\n08.07.2016 KRJ Erkinheimo - Vaativa B - 02/30\n46 sijoitusta VVJ:n valjakkoajoakilpailuissa\n04.04.2016 VVJ Wyat - Vaativa - 06/40\n21.04.2016 VVJ Mooncruiser - Vaativa - 02/30\n19.04.2016 VVJ Wyat - Vaativa - 04/40\n20.04.2016 VVJ Wyat - Vaativa - 06/40\n07.04.2016 VVJ Wyat - Vaativa - 04/40\n11.04.2016 VVJ Wyat - Vaativa - 05/40\n17.04.2016 VVJ Wyat - Vaativa - 03/40\n20.04.2016 VVJ Wyat - Vaativa - 03/40\n24.04.2016 VVJ Wyat - Vaativa - 01/40\n25.04.2016 VVJ Wyat - Vaativa - 05/40\n27.06.2016 VVJ Március - Vaativa – 03/24\n11.08.2016 VVJ Ros Cirein - Vaativa - 06/40\n28.07.2016 VVJ KK Energia - Vaativa - 01/23\n01.08.2016 VVJ Wyat - Vaativa - 01/40\n02.08.2016 VVJ Wyat - Vaativa - 01/40\n21.08.2016 VVJ Vähäpelto - Vaativa - 03/30\n11.08.2016 VVJ Viisikko - Vaativa - 06/55\n22.08.2016 VVJ Wyat - Vaativa - 03/40\n21.09.2016 VVJ Ros Cirein - Vaativa - 06/40\n21.09.2016 VVJ Ros Cirein - Vaativa - 02/40\n26.08.2016 VVJ Breandan - Vaativa - 01/20\n01.09.2016 VVJ Metsovaara - Vaativa - 05/50\n01.09.2016 VVJ Metsovaara - Vaativa - 04/50\n10.04.2016 VVJ Viisikko - Vaativa - 02/50\n12.04.2016 VVJ Viisikko - Vaativa - 04/50\n04.05.2016 VVJ Hengenvaara - Vaativa - 06/60\n11.05.2016 VVJ Metsovaara - Vaativa - 02/25\n25.05.2016 VVJ Metsovaara - Vaativa - 02/24\n27.05.2016 VVJ Metsovaara - Vaativa - 01/24\n29.05.2016 VVJ Metsovaara - Vaativa - 03/24\n30.05.2016 VVJ Tuiskula - Vaativa - 04/30\n23.05.2016 VVJ Evenstar - Vaativa - 01/30\n19.08.2016 VVJ Ros Cirein - Vaativa - 02/40\n21.08.2016 VVJ Ros Cirein - Vaativa - 01/40\n22.08.2016 VVJ Ros Cirein - Vaativa - 05/40\n06.08.2016 VVJ Wyat - Vaativa - 06/40\n09.08.2016 VVJ Wyat - Vaativa - 03/40\n26.08.2016 VVJ Wyat - Vaativa - 05/40\n27.08.2016 VVJ Wyat - Vaativa - 04/40\n31.08.2016 VVJ Wyat - Vaativa - 06/40\n25.09.2016 VVJ Ros Cirein - Vaativa - 03/40\n28.09.2016 VVJ Ros Cirein - Vaativa - 02/40\n05.09.2016 VVJ Metsovaara - Vaativa - 02/50\n07.09.2016 VVJ Metsovaara - Vaativa - 05/50\n08.09.2016 VVJ Metsovaara - Vaativa - 01/50\n09.09.2016 VVJ Metsovaara - Vaativa - 02/50\n31.10.2016 VSR-Cup Valjakkoajo Hortensian Suomenhevoset Vaativa yhdistetty - 02/12\n08.04.2016 NJ Rosenhof - Suomenhevosorit - 04/12, sertin arvoinen\n24.04.2016 VSN Huvitutti - Suomenhevosorit - 08/12 (4-4-3½-4-4-3½-4-3½-3½-4=38p)\n15.08.2016 VSN Turmeltaja - Suomenhevosorit - 09/12 (4-4-3½-4-4-3-4-3½-3½-4=37,5p)\n02.08.2016 NJ Overload - Suomenhevosorit - 10/12\n19.09.2016 NJ Eelinniemi - Suomenhevosorit - 07/12, sertin arvoinen\nLokakuun 2017 Kouluratsastusjaoksen laatuarvostelussa Priimus palkittiin ensimmäisellä\npalkinnolla pistein 7,5 + 40 + 18 + 20 + 15 = 100,5 p. KRJ-I\nLokakuun 2017 Suomenhevosten laatuarvostelussa Priimus palkittiin ensimmäisellä\npalkinnolla pistein 12 + 22 + 19 + 21 + 20 = 94p. SLA-I


Paudelina: tammikuuta 2016\nLähettänyt Pauliina klo 1.41 Ei kommentteja:\nMeikkaajana minä? Amatööri. Oon vähän semmonen, että heti kaikki tänne!\nVähän tota, tota ja tota ja josko vielä tuotakin. Kokeilunhaluinen ainakin.\nSen verran, että pitäydyn kahdessa eri luomivärissä.\nTumman- ja vaaleanruskessa. Todella kokeilunhaluinen.\nEn tienny yläasteella edes, mihin kajaalia laitetaan, saatika sitten valokynää.\nNyt tiedän, ei hätää siis!\nIhmeiden aika ei ole ohi! Meikäläisen ensimäinen meikkipostaus tänne Paudelinaan. Hip hurraa! Nyt kaikki mukaan ja nau..ramaan!\nKuten kuvasta saattaakin huomata, en oo merkkien perään. Oon sitä mieltä sisustuksessa, vaatetuksessa etc, että merkki ei takaa todellakaan laatua. Joissain määrin kyllä mutta jotkut edullisetkin vaihtoehdot on mahottoman hyviä.\nMeikkivoiteesta en tingi. Tää on ihan superparas! Ennen muistaakseni ostin kerran kuussa Lumenen tai Maxfactoryn putilon, jonka hinta oli hitusen alle 20 euroa, nykyään ostan tän putilon ehkä kaks kertaa vuodessa ja hinta on 30 euron paikkeilla.\nHuulimeikki on toinen, mistä ei kannata tinkiä! Mun lempparina toimi pitkään Rimmelin yks, mikä sitten lopetettiin (tietenkin, aina kaikki mun lempparit lopetetaan) mutta löysin sitten muutama vuosi tämän yhdistelmän. Tosin Loréalin rajauskynä toimii kyllä paremmin mutta ajaa tääki asiansa. Chanelin 52 Genie- sävynen huulikiilto ja Maybelinen rajauskynä 540 Hollywood- sävy.\nAlkajaiseksi aamunaama rasvattuna. Huomatkaa mitä mulla on päällä.\nPienet läikät meikki voidetta kriittisiin paikkoihin, joissa ihon sävy ei ole sama mitä muualla.\nSitten siihen parhaimpaan asiaan, mitä meikkaamisessa saa käyttää. Beautyblender, nimittäin. Löysin vuosi sitten tämän ihanuuden ja voin sanoa, että oon jauhannu tästä jokaiselle ystävälleni ja nykyään melkein kaikilta löytyy tämmönen meikkipussukasta. Tytöiltä siis! Olishan se vähän epäilyttävää jos pojillaki olis tämmöset. Sienen avulla saa levitettyä meikkivoiteen joka paikkaan tasaisesti sekä ohuesti.\nParhain peitevoide mitä maa päällään kantaa, ollaan oltu parhaita kavereita Make Up Storen Cover All Mixin kanssa jo lähes 7 vuotta. Oon sen seitsämän vuoden aikana ostanu näitä ehkä 3. Yhden jämän oon antanu äidilleni. Aika riittosaa ja tuhtia kamaa siis. Punasta mustien silmien alle, keltasta näppylöihin ja vaaleahkolla voi sekotella sävyjä, sekä voi käyttää kätsysti myös pohjustuksena mm. silmämeikille.\neBaystä ostettu halvin mahdollinen contour kit (3 euroa) ja voin sanoa, että toimii kyllä, hinnasta riippumatta. Ainut miinus on se, että aika vähän noissa koloissa tota pakkelia niin kuluu melko nopsaa. Tummia sävyjä kuvien mukaisesti poskiluun alapuolelle, hiusrajaan, leukaan sekä nenän varteen.\nJos haluan vahvemmat varjostukset, niin tartun HM:n täysin mattapintaiseen aurinkopuuteriin. Paras arskapuuteri, mitä oon kokeillu.\nSitten sitä valkosta pakkelia nenän varteen keskelle, leukaan keskelle, silmien alle, poskiin sekä otsaan. Highlightia vähä hei! Viimeistelin naaman vielä pehmentämällä varjostuksia Beautyblenderillä.\nLuomareista mulla on tällä hetkellä käytössä sit Maybelinen The Nudes- paletti, jossa osassa on mahottoman hyvät pigmentit mutta jos tahtoo superihyperhyviä kannattaa suunnata joko HM:lle tai sit Isadoran hyllyille. Siinä puljut, jotka osaa tehdä kunnon pigmenttisiä luomivärejä edulliseen hintaan. Mun Isadoran Golden Sunset- paletti jäi just eläkkeelle tiputtuaan maahan. Saakohan sitä enää mistään? Oon sellanen henkilö, että mulla nää meikit säilyy aika hyvin, joten kerkeen aina ihastuu johonki ja sit se onki joku poistuva sesonkituote ja ehän minä osaa mitään hamstrauksen jaloa taitoa.\nHM:n Baci Di Mama- sävyinen luomiväri, todella hyvä pigmentti.\nRipsistähän mulla vastaa mun ihana ripsiteknikko Heidi Salon Duessasta, joten se mimmi huolehtii että herään melkein prinsessana aamuvuoroihin, ilman näitä kaikkia edellä mainittuja toimenpiteitä (Eli toisin sanoen tää unikeko saa nukkua vähän pidempään, kiitos Heidin!!). Ei siinä, ettenkö meikkaamisesta pidä mutta onhan ripsipidennykset jumalan lahja maailmalle. Alaripsiin kuitenkin sivelen vähän Lancomen Doll Eyeta, mustaa.\nKulmiin Wet n Wildilta joskus saatua kulmaväripaletista tumminta sävyä ensin kulmakarvan alareunaan, jonka jälkeen yläreuna ja lopuksi täytetään vielä jäljelle jäädeen kolot.\nKulmien viimeistely hoituu Lumenen kulmageelillä.\nMutruhuulien vuoro. Huulirasvana toimii mikä vaan mutta ehdoton lemppari on Blistexin Brilliance, joka voittaa babylipsit sata nolla ja joka tuoksuu niin hyvältä. Pojat tykkää kans, vink vink!\nJätetäänkö tällai vai laitettaisko vähän tätä?\nHuulet viimeistelee Chanel.\nJa kas näin! Tässä lopputulos!\nMua vähän huvitti otella tänään näitä kuvia.\nTurhauduin pariinki otteeseen.\nEn olis selvinny ilman isoa kahvikuppia,\njoka näytti hyvin mielenkiintoiselta prosessin loppupuolella. Valkonen lattemuki,\njossa erivärisiä ruskeita sormen jälkiä ja vähän\nVähän erilaista tällä kertaa.\nJos sulla ei vielä ollu tällasta sientä sun meikkipussissa niin voin käsi sydämmellä sanoa, että hanki tämä!\nNäihin pakkelin täyteisiin tunnelmiin. Mukavaa alkavaa viikkoa! Ens kerralla ollaan taas varmaan jo jossain muissa tunnelmissa.\nLähettänyt Pauliina klo 0.37 4 kommenttia:\nTunnisteet: Beautyblender, Meikki


DVD-paketti New Yorkin faneille - elämä\nJessica Simpson näyttää isot tissit\nCosta de la Luz - Espanjan kaunis valoisa rannikko\nPrinsessa Margaret: Mick Jaggerin elämäkerta paljastaa uusia yksityiskohtia hänen ystävyydestään\nTärkein / elämä / DVD-paketti New Yorkin faneille\nDVD-paketti New Yorkin faneille\nNeljä New Yorkerin tyttöystävää vaihtavat tarinoita suurkaupungistaan ja rakkauselämästään. Vaikuttaa jotenkin tutulta?\nWarner Brotherin kotivideon ottelu\nPaljastamme, mikä tekee uudesta "Girls" -sarjasta, ja lahjoitamme kolme sarjaa, jotka koostuvat DVD-laatikosta ja tyylikkäistä lisävarusteista.\nKerran "iso omena" kiitos! Jotta voisimme tuntea olevani oikeita newyorkilaisia naisia, meidän ei tarvitse välttämättä päästä koneelle. Uusi "Tytöt" -sarja on vain keskustelun aihe sarjafanien kanssa ja tuo ripauksen megakaupunkialueen suoraan kotiisi.\nKomediadraamassa "Tytöt" kaoottinen Hannah (Lena Dunham) hakee omaisuuksiaan New Yorkissa ilman rahaa ja todellista suunnitelmaa. Hannahin lisäksi sarja kiertää hänen käytännöllisen parhaan ystävänsä Marnie, freaky Jessa ja Shoshanna, naiivi poikasen ympärillä. He ovat kaikki 20-luvun alkupuolella ja ovat kiireisiä rakkaudestaan ja seksielämästään - kukin omalla tavallaan! Ensimmäinen kausi on saatavana Saksassa 26.4.2013 alkaen DVD- ja Blu-ray-levyillä.\nAnnamme pois kolme hienoa sarjaa New York-tunnelman kanssa yhdessä Warner Home Video -sovelluksen kanssa. Jokainen sarja sisältää DVD-levyllä olevan Girls-sarjan ensimmäisen kauden, Rannenberg & Friends -kahvimukin, kiiltävän laatikon yllätyssisällöllä ja tyylikkään Melovely.de: n tarjoaman Yusimi-käärerannekkeen, kokonaisarvo 450 euroa.\nIlmoittautumisajan päättymispäivä on 20. toukokuuta 2013


32,5 m² Ala-tonttilankatu 1 b 52, 15170 Lahti Kerrostalo Yksiö vuokrattavana - Oikotie 15791018\nVuokrattavat asunnot Lahti Tonttila Ala-tonttilankatu 1 b 52, 15170 Lahti\nAla-tonttilankatu 1 b 52, Tonttila, Lahti1h + k + kh+p\nVuokrataan rauhallinen ja valoisa asunto lahden tonttilasta.4krs(hissillinen), 1h,k,kh, lasitettu parveke, 32m2. Keittiössä pieni astianpesukone.Kylpyhuoneeseen mahtuu kapea(päältätäytettävä/minikone) pyykinpesukone. Kauppa sekä bussipysäkki heti tien toisella puolella.\nAsunto heti vapaa.Näytöt sovitaan erikseen.Luottotiedot oltava kunnossa.asukas ottaa kotivakuutuksen.Vuokra 450e/kk sisältää veden.\nOta yhteyttä ja sovi näyttö Krista Tiukkanen p. 050 5247388\nAla-tonttilankatu 1 b 52, 15170 Lahti\n1h + k + kh+p\nMöysä Paavola Nastola Järvenpää Kerinkallio Kiveriö Tonttila Kivimaa Pyhätön Pekanmäki Kyrölä Keskusta Keski-Lahti Lahti Liipola Lepola Metsäpelto Asemantausta Kytölä Metsämaa


Saksan ylioppilaskirjoitusten korjausohjeet nettisivuillamme » Suomen Saksanopettajat ry\n« Kieliyhdistysten kirjelmä opetusministerille tuntijakouudistuksesta\nSuomen Saksanopettajat ry:n uudet hallituksen jäsenet »\nSaksan ylioppilaskirjoitusten korjausohjeet nettisivuillamme\nSuomen Saksanopettajat ry:n on jälleen kerran laatinut saksan ylioppilaskirjoitusten korjausohjeet. Kieliyhdistysten ohjeet on laadittu yhteistyössä ko. aineita opettavien opettajien kanssa ja käytössämme on siis oppilaiden tuotoksia. Näin korjausohjeista tulee luonnollisesti seikkaperäisemmät kuin ns. “hyvän vastauksen piirteet”.\nKorjausohjeet löytyvät nettisivuiltamme osoitteesta www.suomensaksanopettajat.fi/materiaalit\nSivut on suojattu salasanalla, joka lähetetään kaikille jäsenmaksunsa maksaneille jäsenille.\nPermanent link to this article: http://www.suomensaksanopettajat.fi/saksan-ylioppilaskirjoitusten-korjausohjeet-nettisivuillamme/\n14.1.2014 at 21.53\t(UTC 3) Link to this comment\nVoisinko saada vastausohjeet syksyn 2011 lyhyen saksan kirjalliseen kokeeseen? Kätevämpää olisi, jos kaikki viime vuosien kokeiden vastausohjeet olisi mahdollista saada vaikkapa tikulla.\n15.1.2014 at 2.33\t(UTC 3) Link to this comment\nLaitetaan korjausohjeet tulemaan! Ja hyvä idea tuo tikku, laitetaan pohdintaan!\n25.1.2015 at 14.23\t(UTC 3) Link to this comment\nVoisinko saada korjausohjeet syksyn 2013 lyhyen saksan kuuntelukokeeseen sekä myös kirjalliseen?\n25.1.2015 at 23.45\t(UTC 3) Link to this comment\nKorjausohjeet löytyvät osoitteesta http://www.suomensaksanopettajat.fi/materiaalit/ Sivut on suojattu salasanalla, joka lähetetään kaikille jäsenillemme. Laitoin sinulle salasanan postitse.


Uusi Focus mk4 2018 - Sivu 58 - Ford-Club Finland\nViesti Kirjoittaja mopomies » 21 Tammi 2019 18:52\nAa joo, luin huonosti, ylempänä olikin "auto alkoi ilmoitella öljynvaihdon tarpeellisuudesta" eikä FordPass. Ehkä sitten vaan bensakoneissa tuo tieto\nViesti Kirjoittaja HMS77 » 21 Tammi 2019 19:08\n1.5 Dieselin öljynvaihtovälihän on 15tkm/1 vuosi. Varmaan vaan vähän turhan aikaseen muistutteleva huoltoilmaisin jos 10tkm kohdalla alkaa siitä huutelemaan.\nViesti Kirjoittaja Hessu81 » 21 Tammi 2019 20:10\nFixu kirjoitti: 77% @ 5800 km. Onko tää vaan joku bensakoneiden juttu?\n84% 5400km. Yllättävän iso ero rosenteissa...\nViesti Kirjoittaja Fixu » 21 Tammi 2019 21:02\nHessu81 kirjoitti: 84% 5400km. Yllättävän iso ero rosenteissa...\nVarmaan koneen koko aiheuttaa jotain eroja. Ja kenties ajotyyli? Osaako joku kertoa millä mittareilla tietokone noita arvoja heittää? En kyllä runtua ole juuri autolle antanut.\nViesti Kirjoittaja Trukki1 » 21 Tammi 2019 21:33\nKylmäkäynnistykset/käynnistykset, kaupunki/maantieajo, pätkä-/matka-ajo ja tietysti jos polkee kunnolla tai ajelee hillitymmin niin kyllä sillä on vaikutusta öljynvaihtoväliin.\nViesti Kirjoittaja nestori2 » 21 Tammi 2019 21:46\nSaattaa uudessa autossa olla tuo ensimmäinen öljynvaihto tulla vastaan nopeammin, kun uusi moottori hioutuu ja öljyn sekaan tulee enmmän epäpuhtauksia. Itse vaihdatin Fiestaani öljyt noin 2000 km jälkeen, autofirma kun teki vaihtotyön veloituksetta, vain öljy ja suodatin maksoivat. Kyllä uuteen autoon kannattaa tehdä ensimmäinen öljynvaihto 1000-2000 km:n jälkeen, vaikka merkkivalot eivät syttyisikään.\nViesti Kirjoittaja Jhy80 » 21 Tammi 2019 22:08\nKyllä on ikävä lukea tätä uuden Focuksen viestiketjua. En taida kyllä tätä uutta painosta hankkia. Tuupattu täyteen kaikenlaista "hienoa" tekniikkaa ja softaa että ei taida Fordin insinööritkään hallita tuotostaan.\nJa tietäen huollon, joka pyörittelee silmiään ja lupailee että tulossa on korjaukset. Neuvoo ajelemaan ylimääräistä motarilla 30 min isommilla kierroksilla ja ei vaikutusta....ei helvetti. Maksaako ne nuo suodattimenpoltto bensat. Kun auto myyty niin loppuu suurin kiinnostus asiakkaaseen.Takuukorjaukset aika nihkeästi toteutettu, ei oikein jakseta ja osata perehtyä asiaan ja tehdään niinkuin vasemmalla kädellä. Niistä ei sitä rahaa taloon tule. Asiakas ravaa huollossa ja viat ei korjaannu. Sama kyllä taitaa olla useammalla merkillä.\nMuistakaa että tämäkin vuoden tuotos maksaa yli 30k€. Saako rahalle vastinetta?\nViesti Kirjoittaja focst » 21 Tammi 2019 22:29\nJhy80 kirjoitti: Kyllä on ikävä lukea tätä uuden Focuksen viestiketjua. En taida kyllä tätä uutta painosta hankkia. Tuupattu täyteen kaikenlaista "hienoa" tekniikkaa ja softaa että ei taida Fordin insinööritkään hallita tuotostaan.\nSaa vastinetta..ei ainakaan tossa 1.5ecoboostissa ole ollut mitään isompaa. Muutama softa ongelma jotka selviää kun saa päivitykset tehtyä. Hyviä puolia on niin paljon että ei pikku viat harmita..\nViesti Kirjoittaja Winston » 22 Tammi 2019 06:32\nOmassa 1.0 EB 125hp M6 farkku Trendissä ei mitään ongelmia. Webastot, B&O, Technology pack, ei myöskään näiden lisävarusteiden kanssa ongelmia.\nPirun kätevä vaihdekepin vieressä oleva pysäköintitutkien Enable/Disable nappi, nopsaan saa pois parkkitutkat piipittämästä jos ei aikaa putsata jäästä.\nViesti Kirjoittaja xflex » 22 Tammi 2019 06:53\nRahalle vastinetta? Toiset saa ja toiset ei - kuten elämässä aina.\nNäillä foorumeilla merkistä riippumatta tahtoo olla sellainen piirre, että ei tänne niitä hyviä kokemuksia juuri kerrota. Sitten kun oma verenpaine kohoaa tarpeeksi omalle kohdalle osuneista haasteista niin tunnukset foorumille kaivetaan esiin viimeistään siinä vaiheessa. Toiset jaksaa ottaa stressiä (tai viihdyttää itseään) jopa muiden ongelmista ja mikäs siinä, ihmisiä on monenlaisia.\nTaitaa olla Suomessakin jo tuhansia oikein tyytyväisiä uuden focuksen omistajia jotka eivät täällä ole kirjoittelemassa.\nTämän isomman dieselin kanssa ollut oikein mukava ja hauska syksy ja alkutalvi. Ei huolenhäivää ja ajaminen on hauskaa. Eli taidan saada vastinetta rahalle.\nViesti Kirjoittaja kurjo » 22 Tammi 2019 08:09\nOikeen tyytyväinen olen ollut uuteen Focukseen,kaikki on pelannut loistavasti,hyvä hiljainen auto ajella\nViesti Kirjoittaja Foortipi » 22 Tammi 2019 08:23\nEli autona uusi Focus, kilometrejä 500. Kun vakionopeuden säädin päällä niin jarrua pitää painaa melko kunnolla että pudottaa vakkarin pois päältä. Entisessä, tosin manuaali, pudotti vakkarin pois päältä heti kun vähän jarrua hipaisi. Nyt jarrua pitää oikeasti painaa. CAN napista kyllä pudottaa vakkarin päältä heti. Onko ominaisuus vai toimiiko väärin?\nViesti Kirjoittaja Jhy80 » 22 Tammi 2019 10:06\nHienoa, jos kuluttajat kokevat saavansa rahalle vastinetta. Asioita hyvä välillä kärjistää, niin saa keskustelua aikaiseksi. Kyllä näistä foorumeista hyötyä on, koska täältä kuluttaja saa tietoonsa tuotteen vikoja ja osaa sitten paremmin vaatia liikkeeltä asioita. Myyjätkään ei voi kaikkea yrittää salailla koska ostajat rupeaa olemaan ihan hyvin perillä tuotteista nykyään, jos haluaa. Kivointahan olisi vain lukea tyytyväisiä kokemuksia.\nNämä kyseiset viat mitä nyt focusessa on olisi pitänyt olla saada poistettua ennen julkaisua, siitä varmaan kaikki samaa mieltä. Mutta näin se menee vähän joka alalla, tuote viimeistellään kuluttajalla. Odotan vielä ennenkuin harkitsen meneväni kaupoille.\nViesti Kirjoittaja Arski54 » 22 Tammi 2019 10:37\nfocst kirjoitti: Saa vastinetta..ei ainakaan tossa 1.5ecoboostissa ole ollut mitään isompaa. Muutama softa ongelma jotka selviää kun saa päivitykset tehtyä. Hyviä puolia on niin paljon että ei pikku viat harmita..\nPeriaatteessa Ford on ihan hyvä auto. Varmaan jokaisessa uudessa autossa on lastentauteja.\nFordin kohdalla ongelman tekee itse valmistaja ja varsinkin maahantuoja toimitusjohtaja mukaan lukien(myös myyjä). Ketään ei pätkän vertaa\nkiinnosta asiakas enää siinä vaiheessa kun auto on ostettu tai varsinkin luovutettu. Jälkimarkkinointi, sitä ei ole.\nAsiakas jätetään oman onnensa nojaan, joskus jopa vaarallisten, ongelmien kanssa. Näitä on myös uudessa Focuksessa.\nTietoa korjauksista et saa, aikatauluista ei tiedä kukaan tai ainakaan niitä ei kerrota. Asiakasta kohdellaan kuin ruttoa kun uskaltaa vaatia\n30 t€ rahoille vastinetta. Mitään ei kerrota ellet osaa kysyä oikeaa asiaa, ja usein silloinkin vastaus on "ei kellään muulla koskaan missään ole..."\nvaikka samaa vikaa on tiedossa laajalti.\nJos merkkiliikkeet, ja varsinkin maahantuoja, edes hiukan panostaisi. Pahoittelisi että "sori vikoja on, mutta ne korjataan pian" eikä yrittäisi vaan laittaa päätä pensaaseen, moni asiakas olisi paljon tyytyväisempi.\nMutta kun kaikin keinoin yritetään vain luistaa velvotteistaan ja kaataa vielä kulut asiakkaalle, useampi kuin vain minä on ostanut sen\nviimeisen Fordin. Uutta Fordia en enää koskaan osta koska minä en halua olla mikään ilmainen koekaniini joka maksaa siitä että saa ravata auton kanssa takuukorjauksissa. Käytetyn (1-2 vuoden ikäisen) voisin ostaa ellei maahantuoja toimitusjohtajineen olisi erittäin asiakasvastainen toiminnassaan.\nViesti Kirjoittaja Peksi. » 22 Tammi 2019 14:39\nHMS77 kirjoitti: 1.5 Dieselin öljynvaihtovälihän on 15tkm/1 vuosi. Varmaan vaan vähän turhan aikaseen muistutteleva huoltoilmaisin jos 10tkm kohdalla alkaa siitä huutelemaan.\nMistä tuo tieto löytyy? Huoltokirjaa selasin niin sieltä katsoin että 20tkm/1 vuosi.. Milloin tuo on muuttunut?\nViesti Kirjoittaja PNEs » 22 Tammi 2019 17:24\nTänään Focus kävi toisen kerran huollossa moottorin vikavalosta. Sanoivat kalibroineensa moottorin ohjauksen. Mitä sitten tarkoittaakaan. Ainakin vikavalo taas poissa.\nAjaessa takaisin töihin niin tasa-arvoisessa risteyksessä tuli auto vasemmalta ja osui autoni vasempaan etukulmaan. Ei pahoja vaurioita tullut, puskuri hieman pois paikoiltaan lokasuojassa lommo ja jonkin verran naarmuja. No seuraavaksi sitten kolari korjaukseen.\nViesti Kirjoittaja xflex » 22 Tammi 2019 17:35\nPeksi. kirjoitti: Mistä tuo tieto löytyy? Huoltokirjaa selasin niin sieltä katsoin että 20tkm/1 vuosi.. Milloin tuo on muuttunut?\nHuoltovihko sanoo kaikille uusille Focuksille 30tkm/1 vuosi. Ainakin tuo oli ympyröity meitsin kupongissa. Täytynee kysyä marmorilla mihin tietoon voisi luottaa kun on niin kovin montaa tietoa liikkeellä. Ehkä ne siellä tietää. Joku liikkeellä ollut torni kertoo jotta pienemmässä dieselissä olisi lyhyempi väli johtuen kovasta pakokaasujen takaisinkierrätyksestä, vältelty siis adblueta. Tai sitten ei. Ei ole helppoa ei.\nViesti Kirjoittaja focst » 22 Tammi 2019 17:35\n1.5tdci on ollut kokoajan toi 15tkm/1 vuosi.\n2.0tdci 30tkm/1 vuosi.\nBensakoneet 30tkm/2 vuotta.\nViesti Kirjoittaja toasti » 22 Tammi 2019 18:00\nfocst kirjoitti: 1.5tdci on ollut kokoajan toi 15tkm/1 vuosi.\n1.5 TDCi on 15 tkm/1 vuosi, mutta 15 tkm välein vaihdetaan vain öljyt. Näin ainakin meille myyjä väitti. Varsinainen huolto on sitten aina 30 tkm välein.\nViesti Kirjoittaja focst » 22 Tammi 2019 18:15\ntoasti kirjoitti: 1.5 TDCi on 15 tkm/1 vuosi, mutta 15 tkm välein vaihdetaan vain öljyt. Näin ainakin meille myyjä väitti. Varsinainen huolto on sitten aina 30 tkm välein.\n15tkm välein huolto, joka toinen näytti olevan lähinnä tarkastushuolto ja 30tkm oli myös raitisilmansuodatin ja enemmän tarkastuksia..\nViesti Kirjoittaja toasti » 22 Tammi 2019 18:33\nfocst kirjoitti: 15tkm välein huolto, joka toinen näytti olevan lähinnä tarkastushuolto ja 30tkm oli myös raitisilmansuodatin ja enemmän tarkastuksia..\nKyllä, 15 tkm välein viedään huoltoon, mutta huolto-ohjelmaan 15 tkm ja sen kerrannaisilla (jotka eivät ole myös 30 kerrannaisia) ei kuulu käytännössä muuta kuin öljynvaihto. Etiksestä nämä näkee. 15, 45, 75, ... ajomäärillä on käytännössä vain öljynvaihto. Näyttäisi öljynvaihdon lisäksi renkaiden tarkistus ja tuulilasin, pyyhkimien ja pesimien tarkistus.\nViesti Kirjoittaja Kime » 22 Tammi 2019 19:07\nArski54 kirjoitti: Periaatteessa Ford on ihan hyvä auto. Varmaan jokaisessa uudessa autossa on lastentauteja.\nKyllä veit sanat suustani, 100% samaa mieltä kanssasi !\nViesti Kirjoittaja xflex » 22 Tammi 2019 19:56\nHyvin sanottu kyllä ja potuttaa teidänkin puolestanne kun tietää miten asiat ovat menneet Fordin kanssa. Käsi pitäisi nousta virheen merkiksi - joo mokattiin ja nyt tämä laitetaan kuntoon.\nMitenkään Fordin toimintaa puolustamatta - Itselläni on menossa nyt 17. uutena hankittu kulkuneuvo. Olen ostanut viimeisen Volkswagenin, BMW:n, Peugeot:in, Opel:in, Skoda:n, Audin, Seatin ja Volvon. Tuohon yllä kerrottuun tarinaan voisi siis laittaa lähes minkä tahansa valmistajan näinä aikoina. Alkaa itseltä kohta loppua kiinnostavat merkit mutta sitten taitaakin olla jo aika siirtyä pirssin takapenkille. En nyt osaa sanoa mikä valmistaja olisi käsi pystyssä virheen merkiksi kun ongelmia tulee - voihan niitä olla mutta itsellä on tullut vastaan lähinnä näitä Fordin kaltaisia. Kolmas Ford vasta menossa mutta ne muutamat pikkujutut on laitettu mukisematta kuntoon kun asiallisesti on keskustellut. Annan vielä siis mahdollisuuden neljännelle jos tuuri jatkuu yhtä hyvänä - vaikka kyllä se äkkiä voi kääntyä.\nViesti Kirjoittaja Nuuskamuikkunen72 » 23 Tammi 2019 07:23\nNuuskamuikkunen72 kirjoitti: ...\nNimi. Hiukkassuodattimen varoitusta odotellassa\nDadaa, tänään se tapahtui, mittarissa vain 281 km kun kuuluisa punainen varoitus ilmestyi . Vedinköhän foorumin pohjat tuolla km-lukemalla?\nTyömatka on 11 km suuntaansa, muuten on ajettu tämän vajaan viikon aikana kerran 80 km yhteen suuntaan ja kerran 30km lenkki.\nViesti Kirjoittaja Arski54 » 23 Tammi 2019 07:42\nNuuskamuikkunen72 kirjoitti: Dadaa, tänään se tapahtui, mittarissa vain 281 km kun kuuluisa punainen varoitus ilmestyi . Vedinköhän foorumin pohjat tuolla km-lukemalla?\nEilen minut haukuttiin pystyyn Fordin sisäpiiristä ja väitettiin ettei hiukkassuodattimessa ole mitään vikaa. Se pitää vaan ajamalla puhdistaa kun ilmoitus tulee.\nTieto tuli henkilöltä jonka mielestäni "pitää" tuo asia tietää. Ellei hän tiedä, asiat Fordilla on vielä huonommin kuin oletin. Eli huonosti taitaa asiat olla.\nOlisin kopioinut tekstin myös tänne, mutta "sensuuri" kerkes ensin


Ellan uratarina: Nopea työllistyminen auttoi kotiutumaan Suomeen - StaffPoint\nPuolalaisella Ella Wanczykillä oli Suomeen tullessaan työkokemusta hyvin erilaisista tehtävistä; pedagogiikan kandidaattitutkinnon jälkeen hän oli ehtinyt työskennellä risteilyaluksella hovimestarina, Englannissa tiimivetäjänä kuljetusliikkeessä ja Norjassa kalatehtaalla.\nEllalle oli tärkeää päästä nopeasti töihin ja ystävän suosittelusta hän haki töihin StaffPointille. Työllistyminen eteni nopeasti kolmessa viikossa hakemuksesta työsopimukseen. Vaikka työ muuttui pian kokoaikaiseksi, ei työn alkaminen osa-aikaisena häirinnyt Ellaa. Pikainen työllistyminen helpotti asettumista itsenäisesti uuteen maahan ja antoi toimeentulon, jonka ansiota myös vierailut perheen luona Puolassa onnistuvat muutaman kerran vuodessa.\nEllan työpaikka on Kyrössä sijaitseva, etenkin ammattikeittiöille tuoreita kasvistuotteita valmistava Vitario Oy. Ella tekee töitä elintarviketyöntekijänä. Tehtäviin kuuluvat tuotteiden pakkaus ja työskentely tuotantolinjalla. Välillä hän myös auttaa lähettämössä. Aloitettuaan työt Ella pääsi nopeasti sisälle taloon ja oppi sen tavoille. Työkaverit ovat mukavia ja Ella otettiin hyvin vastaan. Työkielinä Ellalla ovat englanti ja auttava suomi, mikä toimii hyvin useista maista kotoisin olevien työkavereiden kesken. Avoimuudella pääsee eteenpäin myös muissa tilanteissa, joita suomenkielikeskeisessä maassa voi tulla vastaan. Ella kertoo, että Vitariolla työilmapiiri on oikein hyvä ja esimiehet ystävällisiä ja avuliaita. StaffPointin kautta tulleet työntekijät ovat tiivis osa työyhteisöä.\nElla on innokas valokuvaaja ja säännöllisen työn jälkeen jää molempiin harrastuksiin; valokuvaukseen ja uimiseen, mukavasti aikaa. Ella haluaa ottaa kuvia, jotka kertovat tarinan. Hänen kuviaan on julkaistu esimerkiksi National Geographic Your Shoot –sivustolla sekä hiljattain paikallislehden kannessa. Seuraavaksi tarinakuvien ohella Ella kuvaa perhejuhlissa.\nLopuksi Ella kertoo olevansa hyvin onnellinen Suomessa! Ja meistä StaffPointilla on hienoa, että pystymme tarjoamaan töitä ihmisille, jotka omassa elämäntilanteessaan sitä tarvitsevat.\nKatso Ellan ottamia kuvia ja lue lisää hänen työpaikastaan:\nElla Wanczykin National Geographic –sivu


NHL:stä tuli ensimmäinen suuri urheiluorganisaatio, joka solmi yhteistyösopimuksen Googlen ostaman YouTuben kanssa. YouTube näyttää sata miljoonaa videopätkää päivittäin.\nSopimus koskee kuluvaa kautta. Sen mukaan pelivideot sekä kuvaa pelin ulkopuolelta tulee nähtäville 24 tunnin sisällä pelin loppumisesta.\n- Sopimus antaa NHL:lle mahdollisuuden käyttää hyväkseen YouTuben laajaa katsojakuntaa ja tuoda jääkiekon jännityksen entistä suuremman katsojakunnan nähtäväksi, NHL:n lehdistösuhteista vastaava johtaja Doug Perlman totesi AFP:lle.\nNHL saa myös oikeuden puuttua tekijänoikeuden väärinkäytöksiin YouTubessa ja myös mahdollisuuden jakaa tuloja videoiden yhteydessä olevista mainoksista.\nSaksalainen jalkapallo-organisaatio Bundesliga kertoi harkitsevansa syytteen nostamista YouTubea vastaan tekijänoikeusrikkomusten vuoksi.


Mitä Gorbatšovin kuunteleminen voi opettaa? – Politiikasta\n13.12.2014Politiikasta lehtiArtikkelit, Veera Laine0\nYhdysvaltain presidentti George H. W. Bush ja Neuvostoliiton presidentti Mihail Gorbatšov lehdistötilaisuudessa Helsingissä 9. syyskuuta 1990. kuva: Wikimedia Commons\nGorbatšovin kommentit voivat valaista venäläisen ja läntisen keskustelun eroavaisuutta ja eriaikaisuutta.\nNeuvostoliiton viimeinen valtionpäämies Mihail Gorbatšov on tehnyt kuluvan vuoden aikana paluun Venäjän poliittiseen keskusteluun useammalla julkisella kannanotolla. Venäjän hallituksen virallisena äänenkannattajana tunnettu Rossiiskaja gazeta -lehti julkaisi tällä viikolla artikkelin, jossa Gorbatšov esitti ajatuksiaan Ukrainan kriisin ratkaisemiseksi. Artikkelissaan Gorbatšov vaati, että lännen ja Venäjän johtajien pitäisi pyrkiä kaikin voimin ja viipymättä parantamaan keskinäisiä suhteitaan, esimerkiksi järjestämällä korkean tason tapaamiset Moskovassa tai Brysselissä. Gorbatšovin mukaan propagandakilpailun sijaan johtajien pitäisi nyt keskittyä keskustelemaan tulevaisuudesta.\nMutta miksi meidän pitäisi näinä kiihkeinä maailmanpolitiikan aikoina olla kiinnostuneita 83-vuotiaasta Gorbatšovista? Hänen näkemyksilleen on esimerkiksi nyky-Venäjällä vaikeaa saada vastakaikua, vaikka ne tällä kertaa julkaistiinkin poikkeuksellisesti vaikutusvaltaisessa lehdessä. Gorbatšoviin on perinteisesti suhtauduttu varsin eri tavalla läntisessä kulttuuripiirissä, jossa hänen näkemyksiään on pidetty arvokkaina. Gorbatšovin ajatukset ovatkin erityisen kiinnostavia kun niitä tarkastellaan venäläisen ja läntisen keskustelun erilaisista viitekehyksistä.\nItäinen ja läntinen tulkinta Gorbatšovista\nLännessä Gorbatšov nähdään useimmiten demokratian ja mielipiteenvapauden puolustajana, joka pyrki uudistamaan Neuvostoliittoa. Hän onnistui myös pitämään Neuvostojärjestelmän hajoamisen lähes väkivallattomana. Symboliseksi esimerkiksi Gorbatšovin arvostuksesta voitaisiin mainita hänen asemansa odotettuna kunniavieraana marraskuussa järjestetyssä Berliinin muurin murtumisen muistojuhlassa. Venäjällä sen sijaan maan suurvaltastatuksen menettäminen kuvataan nykyisin yhä useammin tragediana, joka oli seurausta nimenomaan Gorbatšovin politiikasta. Vaikka ei tätä näkökulmaa jakaisikaan, Gorbatšovin julkisuuskuva Venäjällä on kaukana vahvasta johtajasta.\nSekä läntiseen että venäläiseen tulkintaan sisältyy myös soraääniä. Esimerkiksi Gorbatšovia tutkinut historioitsija Archie Brown on käynyt lännessä kamppailua arvostelijoidensa kanssa siitä, onko hän suhtautunut Gorbatšoviin liian kritiikittömästi. Kriitikoiden mukaan Brownin omaksuma näkökulma on estänyt häntä arvioimasta Gorbatsovin johtajaominaisuuksia ja -ansioita totuudenmukaisesti. Brown kirjoitti uusimmassa kirjassaan The Myth of a Strong Leader kuinka vahva johtajuus ei aina tarkoita yksinvaltaista päätöksentekoa. Brown arvioi kirjassaan poliittista johtajuutta erilaisten konkreettisten esimerkkien kautta, ja viittaa esimerkiksi Thatcheriin, Tony Blairiin ja Yhdysvaltojen presidentteihin Gorbatšovin ohella. Brownin mielestä viimeksi mainittu on hyvä esimerkki johtajasta, joka teki päätöksensä vasta käytyään keskusteluja muiden kanssa. Tällainen kollegiaalinen johtamisen tapa on Brownin mukaan useissa tapauksissa vahvan johtajan merkki, ei niinkään se, että kansa – saatikka johtaja itse – pitää häntä vaikutusvaltaisena.\nMoskovalainen professori ja ekonomi Nikolai Makarkin julkaisi alkuvuonna kirjan Gorbatšov ja perestroika – pyrkimys objektiiviseen analyysiin. Nimessä korostettua objektiivista näkökulmaa häiritsee Makarkinin into piikitellä Gorbatšovia tämän toimista poliittisen uran jälkeen. Kirjan analyyttisemmissa osioissa korostuu Makarkinin syvä pettymys Gorbatšovin kyvyttömyyteen ratkaista talouden rakenteellisia ongelmia uudistustoimillaan. Makarkinin mukaan venäläiset vertaavatkin vaihelevasti Gorbatšovia raamatullisin vertauskuvin milloin Goljatin surmanneeseen urheaan Daavidiin, milloin Juudas Iskariotiin.\nHuhtikuussa venäläisessä mediassa kerrottiin kuinka viisi duuman edustajaa oli vaatinut Gorbatšovia oikeudelliseen vastuuseen siitä, että hän antoi aikoinaan suurvalta-aseman luhistua. Aloite ei edennyt edustajien toivomalla tavalla, mutta se edusti hyvin venäläisen ajattelutavan muutosta. Talouslehti Vedomostin toimittaja kuvaili edustajien tappavan kaksi kärpästä yhdellä iskulla: ensinnäkin he osoittivat nykyisin muodikasta kaipuuta Neuvostoliittoon, ja toisaalta onnistuivat ärsyttämään länsimaita, jotka yhä pitävät Gorbatšovia suuressa arvossa.\nGorbatšovin näkemys Krimin valtaukseen\nTammikuussa kun Kiovan mielenosoitukset eivät vielä olleet kärjistyneet väkivaltaisiksi, mutta uhka konfliktin laajenemisesta oli painostavasti läsnä, Gorbatšov julkaisi nimeään kantavan säätiön sivuilla avoimen kirjeen rauhan puolesta. Hän muistutti, että ukrainalaisten ja venäläisten välit olivat jo vuosisatojen ajan olleet erityisen läheiset. Tästä esimerkkinä hän mainitsi omat perhesuhteensa – Gorbatšovin äiti ja vaimo olivat kumpikin ukrainalaista syntyperää. Kirje oli osoitettu USA:n ja Venäjän presidenteille, joista kumpikaan ei siihen reagoinut. Kirjeen julkaisun aikaan Yhdysvallat oli vielä pysynyt kriisistä sivussa, ja siksi koko vetoomus vaikutti kylmän sodan asetelmiin jämähtäneen valtiopäämiehen tunteikkaalta purkaukselta – miksi Gorbatšov vetosi Obamaan, joka ei ollut osoittanut juuri minkäänlaista kiinnostusta poliittista kriisiä kohtaan? Nyt, kun Itä-Ukrainassa on käyty jo pitkään täysimittaista sotaa, kirjettä voitaisiin tulkita eri lähtökohdista. Tosin tuskin se vieläkään poikisi vastauksia.\nKrimin kansanäänestyksen jälkeen Gorbatšov kommentoi tilannetta sanomalla, että niemimaan asukkaat ovat ilmaisseet tahtonsa, ja nyt tätä tahtoa tulee kunnioittaa. Lisäksi hänen raportoitiin todenneen, että Krimin liittäminen Venäjään on ”suuri onni”. Lännessä tällaiset lausunnot herättivät hämmennystä, sillä miehitetyllä alueella järjestettyjä vaaleja ei pidetty missään määrin kansainvälisen oikeusnormiston mukaisina. Vaalin tulos, yli 96 prosenttia yhdistymisen puolesta, oli sekin liian selvä ollakseen uskottava. Venäläisessä mediassa aihetta lähestyttiin toisin. Laittomuutena pidettiin ennemmin vaaleilla valitun presidentin syrjäyttämistä, ja kansanäänestys nähtiin sen sijaan demokraattisena toimena.\nGorbatšovin ristiriitaisuus osoittaa keskustelujen eroa\nGorbatšovin kommentit voivat valaista venäläisen ja läntisen keskustelun eroavaisuutta ja eriaikaisuutta. Gorbatšov, joka on opittu lännessä tuntemaan kansalaisyhteiskunnan ja sananvapauden puolestapuhujana, kehui lehdistössä kansanäänestyksen ja Krimin Venäjään liittämisen korjanneen historian virheitä. Tämä paljastaa kaksi asiaa: vaikka lännessä on totuttu ajattelemaan, että Gorbatšov jakaa läntiset demokratian ja sananvapauden arvot, häntä ei silti voida pitää niiden lähettiläänä. Sen sijaan hänen lausuntoihinsa voidaan suhtautua esimerkkinä siitä, miten moniäänistä venäläinen keskustelu on, vaikka tämä näkökulma lännessä toisinaan unohtuu. Suurin osa venäläisistä pitää Krimin liittämistä Venäjään oikeutettuna, mutta sota Itä-Ukrainassa jakaa mielipiteitä paljon enemmän.\nTämä on juuri se ristiriita, jota myös Gorbatšovin aloitteiden seuraaminen valaisee: lännessä juhlittu Nobelin rauhanpalkinnon voittaja on alun pitäen toivonut sovinnollista ratkaisua kriisiin, mutta ei kritisoi vaan ennemminkin jopa kiittää Krimin liittämistä Venäjään.\nSe, että venäläinen näkemys esimerkiksi Krimistä on niin kaukana läntisestä, selitetään usein venäläisen tiedonvälityksen yksipuolisuudella. Media on viime vuosina ajettu Venäjällä yhä tarkemmin valtiolliseen kontrolliin. On kuitenkin selvää, että esimerkiksi Gorbatšovilla on, niin halutessaan, käytettävissään kaikki riippumattomat tietolähteet.\nTosiasiat on erotettava tulkinnoista\nKrimin Venäjään liittämisen laillisuutta on korostettu aivan viime päiviin asti Venäjällä. Viimeksi viikko sitten presidentti Vladimir Putin painotti sitä vuotuisessa linjapuheessaan Kremlissä. Viesti on suunnattu samalla länteen, jossa kyllä noteerattiin Putinin maalailu Krimin pyhästä merkityksestä Venäjän kansalle. Oleellista sekä Putinin retoriikassa että venäläisen enemmistön mielipiteessä on se, ettei Krimin niemimaasta enää nähdä tarpeellisena keskustella. Myös lännessä Krimin valtauksesta puhutaan enenevässä määrin ikään kuin menetettynä pelinä. Ukrainan politiikassa pääpaino on siinä, että sota saataisiin päättymään mahdollisimman pian, venäläiset joukot poistuisivat alueelta ja maan itäraja voitaisiin turvata. Myös Gorbatšovin viimeisin kirjoitus alleviivaa Krimin menetyksen lopullisuutta kehottamalla eri osapuolia suuntaamaan katseensa tulevaisuuteen jo tapahtuneiden siirtojen sijaan.\nEri puolien näkemysten ymmärtäminen ei tarkoita niiden hyväksymistä. Siksi on tärkeää, että Ukrainan kriisiin liittyviä kannanottoja tarkastellaan niiden sisältämän viestin näkökulmasta, eikä vain henkilön kautta. Vaikka poliitikko tuntuu yhdessä kannanotossaan kannattavan avoimuutta, sananvapautta ja laillisuutta, hän saattaa toisessa tilanteessa ymmärtää ne aivan päinvastoin kuin voisi olettaa. Ristiriitaisten ja hämmentävien viestien maailmassa on ensisijaisen tärkeää olla tekemättä yksinkertaistavia johtopäätöksiä sen enempää maailmanpoliittisesta tilanteesta kuin henkilöistäkään. Samaan aikaan on kuitenkin pyrittävä tekemään ero tosiasioiden ja tulkintojen välille: Krimin haltuunotto oli kansainvälisen oikeuden näkökulmasta laiton, vaikka niemimaahan suhtauduttaisiin miten suurella hartaudella.\nArchie Brown: The Myth of the Strong Leader: Political Leadership in the Modern Age. BodleyHead, London2014.\nМакаркин, Н. П.: М. С. Горбачев и перестройка. Попытка объективного анализа. URSS, Москва 2014.\nArchie Brownin vastaus kirjallisuuskritiikkiin: http://www.prospectmagazine.co.uk/arts-and-books/archie-brown-responds-to-ferdinand-mount-review-myth-of-strong-leader\nGorbatsov, Media, Ukrainan kriisi, Venäjä